محەمەدی حاجی مەحمود: نەمانویست مەلا مستەفایەکی تر دروست بکەین\nتایبەت بە بزاڤ پرێس\nچۆن بووەتە ئەندامی مەکتەبی سیاسی؟\nگێڕانەوە مێژوییەکان‌و دەرخستنی بەڵگەنامەکانی محەمەدی حاجی مەحمود تایبەتەبە قۆناغی پاش کۆنگرەی یەکەمی سۆسیالیست‌و شەڕی نێوان ئەو حزبە لەگەڵ یەکێتی نیشتمانی کوردستان، ھەروەھا جیابوونەوەی دکتۆر مەحمود عوسمان لەحزبی سۆسیالیست‌و پاشان گەڕانەوەی ناوبراو بۆناو حزب دەخاتەڕوو و دەڵێت نەیانویستووە مەلا مستەفایەکی تر دروست بکەن، بۆیە دکتۆر مەحمودو خۆی ھەڵنەبژاردووە لەکۆنگرەدا.\nچۆنیەتی ئەنجامدانی کۆنگرە!\nلەباسی ئەنجامدانی کۆنگرەی یەکەمی سۆسیالیست‌و چۆنیەتی خۆ ھەڵبژاردنی سەرکردەکاندا، محەمەدی حاجی مەحمود دەڵێت:\nکۆنگرەمان گرت لەدۆڵەتوو لەناوچەی پشدەر، بریاربوو ١٠ی مانگی ئایاری ١٩٨١ کۆنگرە ببەستین، بەڵام رادیۆی یەکێتی بلاویکردەوە کە سبەینێ سۆسیالیست کۆنگرە ئەگرێت، ئێمەش لەبەرئەوەی لەیەکێتیدا لەشەڕدا بووین، لەبەر ناحیەی ئەمنی دوامانخست بۆ رۆژێک پاشتر واتە ١٢ی مانگ، زیندانییەکی حزبی دیموکراتی کوردستان لەتەنیشت ئێمەدا بوو، لەگەڵ مقەرەکانی ئێمەدا نزیک بوو کە نزیکەی ٥٠٠ بۆ ٦٠٠ کەسی تێدا بوو، عێراق ١٠ فرۆکەی نارد تا بۆردومانی ناوچەکە بکات‌و کۆنگرەکەمان تێکبدات، ئێمەش لەسەر شاخەکان دۆشکەمان دانابوو خەڵک سەرجەمیان لەدەرەوە بوون‌و زیندانییەکان ھەموویان لەدەرەوەبوون تا خۆیان بشۆن، لەبەرئەوە بینران‌و فرۆکەکان لێیاندان کە زیاترە لە ٢٥٠ کەس کوژران‌و برینداربوون، کاک دکتۆر مەحمود عوسمان کە پزیشک بوو خەرکی تیماری بریندارەکان بوو، ھەر فریای ئەوە ئەکەوت قۆڵی ئەم بریندارو ئەو بریندار ببڕێت و لێیان بکاتەوە، ئەو ناخۆشییە بووە سەرەتای کۆنگرەکەمان.\nنەیانویستووە مەلا مستەفایەکی تر دروستبێت\nبۆ رۆژی دواتر زۆریان لەمنکرد کە بەشداری بکەم‌و پاشانیش زۆرترین دەنگی یەدەگەکانم بەدەستھێنا کە دەنگی من لەزۆرێک لەسەرکردایەتی زیاتر بوو، کاک دکتۆر مەحمود عوسمان ویستی خۆی ھەڵنەبژێرێت دەوروبەرەکەی وتیان ئەوەمان قبوڵ نیەو دەبێ خۆت ھەڵبژێریت، یەکێک لەبرادەرەکان کە شەھید شێرکۆی شێخ عەلی بوو ھەستاو وتی بۆ مەلا مستەفایەکی ترمان بۆ زیندوو دەکەنەوە وازی لێبێنن با خۆی ھەڵنەبژێرێت خۆ تەیارە نییە، منیش وتم وەلا وایە وازی لێبھێنن، ئەوەبوو دکتۆر مەحمود خۆی ھەڵنەبژارد، بۆ رۆژی کۆنگرە دەنگەکان کۆکرایەوەو تەسلیمی منیان کرد، کەسیان سیقەیان بەکەس نەبوو، من کە میوان بووم سیقەم لەھەموویان زیاتر بوو.\nمن حەزم نەئەکرد خۆم ھەڵبژێرم‌و خۆم لائەدا، وتیان باشە بە یەدەگ بەشداری بکە، بۆیە بەو شێوەیە رازی بووم‌و بوومە ئەندامی یەدەگی سەرکردایەتی، پاش ئەوەی کە لە ٢٦ی شەشی ھەمان ساڵ سەیدا ێاڵح یوسفی شەھید بوو کرامە ئەندامی سەرکردایەتی.\nچۆن دکتۆر مەحمود جیابۆوە؟\nکە دکتۆر مەحمود خۆی ھەڵنەبژارد، پەیوەندی بەیەکێتی کردو پێی راگەیاندن وەک حزبی سوسیالیستی یەکگرتوو دەمێنێتەوەو ئەوانیش بەبڕێک پارە ھاوکارییان کرد، بەجیابوونەوەی ئەویش، کۆمەڵێک کادری تر جیابوونەوە، بەشێکیان بۆ ئەوە جیابوونەوە کە دکتۆر مەحمود لەسۆسیالیست نەمێنێتەوە بەشێکیشیان بۆ ئەوە بوو کە لەگەڵ کاک دکتۆر مەحمود بچن بۆ پاڵ یەکێتی، ماوەیەک لەگوندی بێدەلان مانەوەو دواتر کاک دکتۆر چووە دەرەوەو بە برادەرانی وت کە لەبریاردان سەربەستن، ھەندێکیان چوونە ناو یەکێتی‌و ھەندێکیشیان گەڕانەوە ناو سۆسیالیست، پاش چەند ساڵێک کاک دکتۆر ھاتەوەو کرایە ئەندامی مەکتەبی سیاسی.\nچۆن بووە ئەندامی مەکتەبی سیاسی؟\nپاش کۆنگرە بەماوەیەکی کەم یەکێتی چووە سەر بارەگایەکی سۆسیالیست‌و کاک شێرکۆی شێخ عەلیان شەھید کرد، حکومەتی عێراقیش سەیدا ساڵح یوسفی شەھید کرد، برادەیەکێ تر ناوی محەمەد فاتیخ بووە تەسلیمی حکومەت بۆوە، ئەمانە بەسەر سۆسیالیست ھاتن‌و پاش ماوەیەک چەند قۆناغێکم بڕی‌و بوومە ئەندامی مەکتەبی سیاسی، چونکە سلێمانی‌و کەرکوک دوو پارێزگای گەورە بوو، دەبوو ئەندامێکی مەکتەبی سیاسی سەرپەرشتی ئەو دوو پارێزگایەی بکردایە، بۆیە زۆریان لێکردم کە ببمە ئەندامی مەکتەبی سیاسی.\nشەڕەکانی یەکێتی‌و گرتنی نەوشیروان مستەفا\nیەکێتی بەھەموو قوەتێکی شەڕی ئەکرد، ئەھاتنە سەرمان‌و دەیانکردە شەڕ لەگەڵمان، گرتنی نەوشیروان مستەفاش لەو کاتانەدا بوو، چونکە ئێمە لەوانمان دەگرت ئەوانیش ھەروەھا، کاتێکی زۆر ناخۆش بوو، ئێمە لەدوو بەرەدا بووین، بەرەیەک لەگەڵ یەکێتی‌و بەرەیەکیش لەگەڵ حکومەتی بەعس، ئەمانەش ھیچی نەبووەتە ھۆی ئەوەی لەکاری خۆم رابوەستم، ئێمە بەردەوامبوین‌و لەو کاتە ناسکانەدا گۆڤاری سورێنمان بلاو ئەکردەوە، راگەیاندنێکی باشمان ھەبوو، شەبەکەیەکی گەورەی جیھازمان دروستکردبوو کە لەیەک کاتدا ھەواڵەکانمان پێ ئەگەیشت، کاری ئێمە لەو ماوەیەدا زۆر رێک‌و مونەزەم بوو، ئازوقەی باشمان ھەبوو.\nلەپێشمەرگایەتی‌و شۆرشدا ناخۆش بوو، یەکەم رۆژ کە چوومە دەرەوە بەتەمای مانەوە نەبووم، کە ئێستا ماومەتەوە لەزیادە ماومەتەوە، کە چویینە دەرەوە بە دوو سێ تفەنگی ژەنگاوییەوە چووین کە شۆرش شکستیھێنابوو بەرامبەر رژێمێک دەجەنگاین کە حیھان گیری خواردبوو بەدەستیەوە بۆیە ئەمە زۆر ناخۆش بوو.\nئەو شتانەش بەلامانەوە کێشە نەبوە، تەنھا شتێ کە ناخۆش بووبێت شەڕی ناوخۆ بوو، شەھیدبوونی چەندان کەس بوو کە گرنگ بوون بۆ میلەت، ھەروەھا شەھیدبوونی چەندین کەس بەدەستی رژێم، بۆ نمونە رۆژێک شەڕێکی گەورەمان کرد لەگەڵ رژێم، چەندین کەسمان گرت‌و چەندینی تریشمان کوشت، بەڵام چەند پێشمەرگەیەک لەئێمە شەھید بوو، ھەموومان زۆر گریاین بۆیان، بەڵام پاش ناشتنیان دەستمان بەکۆشت برژاندن‌و خواردن کرد، زیندانییەکان زۆریان بەلاوە سەیر بوو، دەیانوت ئێوە چین کەس لێتان تێناگات، ئێستا ئەگریان‌و کەچی دەستتان کرد بە حەفلەو ھەڵپەرکێ‌و خواردن و رابواردن.\nشەڕی پشتئاشان لەگەڵ سۆسیالیست بوو نەک شیوعی، مقەڕی ئێمەو شیوعی لەپشتئاشان پێکەوە بوو، یەکێتی ھێزی بۆسەر ئێمە ھێنا نەک شیوعی، بەڵام شیوعیش پێوەبوو، ئەوان سێ رۆژ لەگەڵ ئێمە لە گەلاڵەو جاسوسان شەریان کردو پاش ئەوەی ئێمە شکاین‌و مقەرەکانی ئێمەیان گرت، یەکێتی ھاتنە سەر شیوعی‌و پەلاماری ئەوانیشیاندا، ئەگەرنا شیوعی بەنیازی شەڕ نەبوو ئەگینا بەوجۆرەی لێنەدەھات، ئەگەر خۆیان ئامادەبکردایە بەو جۆرە قات‌و قڕ نەدەکران، لەو شەڕانەدا ١٢ پێشمەرگەمان شەھید بوو کە ھەندێکیان بەدیلی کوژران.\nیەکێتی لەشەڕکردن بەردەوامبوو لەگەڵ ئێمە تا دانوستان لەگەڵ عێراق لەساڵی ١٩٨٤، ئێمە وتمان بەڵکو ئەو دانوستانەی یەکێتی ببێتە ھۆی کۆتایی ھاتنی شەڕ، بەڵام شەڕەکان گەرمتربوون تا ساڵی ١٩٨٥ ئەویش پاش ئەوەی یەکێتی ھیچی بۆ نەکرا لەگەڵ رژێم‌و پاشانیش مام جەلال نامەی بۆ ئێمە نوسی‌و داوای کۆبوونەوەی کرد، نامەکەی بۆ من نوسی‌و لەرێگەی کاک شەوکەتی حاجی موشیرەوە نامەکەی نارد، داوای کردبوو کە کۆتایی بەشەڕ بھێنین، مام جەلال وتی وەزعمان باشەو دەبێت پێکەوە ئاشتی بکەین، منیش وتم نەخێر وەزعتان باش نییەو ئێستا کێشەی دنیاتان ھەیە، لەگەڵ عێراق شەڕتانە، ھەروەھا ئاڵای شۆرش دروستبووەو لەگەڵ پارتیش لەبەرەدان، ئیتر ئەمە کەی وەزع باشییە، بەتەفاێیلی ئەمانەم بۆ مام جەلال نوسی، پاشان مام جەلال نامەیەکی تری ناردەوە وابزانم بە مامۆستا عەلی کەمالدا ناردی، مام جەلال وتی ئێمە حەزەکەین رێکەوین‌و کۆتایی بەشەڕ بھێنین، منیش وەلامم دایەوە کە با رێکەوتن‌و گفتوگۆکان لەرێی مەکتەبی سیاسییەوە بێت، پێموت کە شاندێک بنێرن بۆ گفتوگۆ، ئێمە لەمەکتەبی سیاسی لەگەڵ کاک شێخ محەمەد شاکەلی‌و شێروان شێروەندی ئامادەبووین‌و مام جەلال وەفدێکی نارد کەپێکھاتبوو لە کاک شەوکەتی حاجی موشیرو موحسینی عەلی ئەکبەرو کاک سامان گەرمیانی‌و مامۆستا شاھۆ، لەدۆڵاش‌و ناوگردان کۆبووینەوە\n8/10/2017 12:40:53 AM\nمامۆستایەک قوتابیەکی دەڕفێنێت ودوای پێنج رۆژ تەرمەکەی دەدۆزرێتەوە\nسوپای تورکیا ٢٠ کم ھاتۆتە پارێزگای ھەولێرەوە و ٦ گوندی داگیرکردوو\nوڵاتان بۆ رێزی ئیسرائیل دەگرن بەڵام ھی کوردستان نا؟\nپەکەکەو تەمەنی ئەردۆگان\nبۆچی گوتاری لایەنە شیعیەکان لە تایەفییەوە گۆڕاوە بۆ ناسیۆنالیستی\nبەبەڵگەوە مەلامستەفا سەر بە کام دەوڵەت بوو\nوورده‌كاری تیرۆركردنی عه‌بدوڵڵای قه‌سرێ\nیەکەم تەقەی ڕاپەرینی بەھاری ۱۹۹۱\nکورد چۆن کەرکوک لە دەست ئەدات ؟.


FRI, 18 SEP 2020 17:05 Erbil, GMT +3\nFRI, 7 AUG 2020 13:28 | KDP.info\nدەقی راگەیێندراوی لیژنه‌ی لێكۆڵینه‌وه و به‌دواداچوونی رووداوەکەی نه‌خۆشخانه‌ی رزگاری له هه‌ولێر:\nدوای ئه‌وه‌ی له‌سه‌ر فه‌رمانی جه‌نابی سه‌رۆكی حكومه‌تی هه‌رێمی كوردستان لێژنه‌یه‌كی لێكۆڵینه‌وه‌ی تایبه‌ت به‌كێشه‌ی كه‌می ئۆكسجین له‌نه‌خۆشخانه‌ی ڕزگاری له‌لایه‌ن پارێزگاری هه‌ولێر پێكهێنرا، لێژنه‌كه گه‌یشته ئه‌و ئه‌نجامانه‌ی خواره‌وه:\nدووه‌م/ به‌داخه‌وه به‌شێكی ده‌زگاكانی ڕاگه‌یاندن به ئامانج و بێ ئامانج ئه‌م دۆخه‌یان قۆستۆته‌وه و به‌بێ هیچ لێكۆڵینه‌وه‌یه‌ك وایان پیشانداوه كه له‌م رۆژه‌دا ١٨ كه‌س له به‌ر بێ ئۆكسجینی مردوون، به‌ڵام به درێژایی ڕۆژی ٧/٣٠ چوار كه‌س گیانیان له ده‌ست داوه و دوای لێكۆڵینه‌وه و به دواداچوونی ووورد ده‌ركه‌وت ئه‌م نه‌خۆشانه كه گیانیان له ده‌ست داوه ئۆكسجینیان لێنه‌بڕاوه و كێشه‌ی بێ ئۆكسجینیان نه‌بووه و پێش ئه‌و ڕووداوه دۆخی ته ندروستیان به ھۆی توندى نه خۆشیه‌كه‌یان ناجێگیربووه.\nسێیه‌م/ سه‌باره‌ت به چاكنه‌كردنه‌وه‌ی كارگه‌ی ئۆكسجینی نه‌خۆشخانه‌ی ڕزگاری، به‌هۆی ئه‌وه‌ی سیسته‌می دابه‌شكردنی ئۆكسجین گۆڕدرابوو نه‌خۆشخانه‌كه پێویستی پێ نه‌بووه، به‌ڵام دوای ئه‌وه‌ی ژماره‌ى نه‌خۆشه‌كانی كۆرۆنا له ماوه‌یه‌كی كورت زۆر زیادیكردوه و پێویستی له سه‌ر ئۆكسجین زیاتر بووه، به‌ڕێوه‌به‌رایه‌تی گشتی ته‌ندروستی هه‌ولێر له‌رێكه‌وتی ٢٠٢٠/٧/٤ گرێبه‌ستی له گه‌ڵ كۆمپانیا كردوه بۆ چاككردنه‌وه‌ی كارگه‌كه و بڕیاره له‌ڕۆژی ٢٠٢٠/٨/١٠ ته‌واو ببێت و كارگه‌كه ده‌ست به‌كاركردن بكاته‌وه.\nپێنجه‌م/ له كاتێكدا نه‌خۆشخانه‌ى ڕزگارى زۆر له‌قه‌باره‌ی خۆی زیاتر نه‌خۆشی لێ بووه، ئه‌مه‌ش هۆكارێكی تری سه‌ره‌كی دروست بوونى ئه‌و دۆخه بووه و نه‌توانراوه وه‌ك پێویست كۆنترۆڵی ڕه‌وشه‌كه بكرێت، هه‌ر له‌سه‌ر ئه‌و بنه‌مایه‌ش بڕیاردرا نه‌خۆشخانه‌ی ڕۆژئاوا ته‌رخان بكرێت بۆ نه‌خۆشه‌كانی كۆرۆنا وه‌ك به‌شێك له چاره‌سه‌ری ئه‌و لۆده زۆره‌ی له سه‌ر نه‌خۆشخانه‌ی ڕزگاری دروست بووه.


هێرشی ئازەربایجان و ئەرمینیا بۆ سەر خەڵکی سیڤیل - azadbun\nهێرشی ئازەربایجان و ئەرمینیا بۆ سەر خەڵکی سیڤیل\nهیومن ڕایتس وۆچ لە نوێترین لێدوانی خۆیدا هۆشداری ئەوەیداوە کە هەردوو هێزی ئازەربایجان و ئەرمینیا لەژێر سایەی یاسای نێودەوڵەتی بۆ مافی مرۆڤ، پێویستە بە زووترین کات ئازاردانی خەڵکی سیڤیل بوەستێنن، لەو جەنگەی کە لەنێوان هەردوو وڵاتدا ڕوویداوە لەسەر ناوچەی ناگۆرنۆ-کاراباخ. بەجۆرێک کە لە هیچ کام لە هێرشەکانیان، خەڵکی سیڤیل نەبن بە قوربانی و هیچ زیان و ئازارێکیان پێنەگات.\nجەنگی نێوان ئازەربایجان و ئەرمینیا لەسەر ناوچەی ناگۆرنۆ-کاراباخ لە مانگی نۆی ئەمساڵدا بەشێوەیەکی سەیر و لەناکاو دروستبوو. هێزەکانی ئەرمینیا کە ناوچەکەیان لەژێردەستە ڕایانگەیاند کە جەنگەکە لە هێرشی ئازارییەکانەوە دەستیپێکردووە، کە فەرمانی ڕاستەوخۆیان لە باکۆی پایتەختی وڵاتەکەوە پێبووە بۆ هێرشکردن. ئازەرییەکانیش ڕایدەگەینن کە هێرشەکەی ئەوان، وەڵامی هێرشێکی ئەرمینیەکان بووە، بەبێ ئەوەی هیچ ڕوونکردنەوەیەکی دیکە بدەن. لە ئێستادا هەردوو وڵات سوورن لەسەر شەڕکردن لەسەر ناوچەکە و هەردوو وڵاتیش گرتنی ئەو ناوچەیە، بە مافی ڕەوای خۆیان دەزانن. تەواوی هەواڵەکانیش لەسەر ئەو جەنگە لە میدیاکانی هەردوو وڵاتەوە وەردەگیرێت کە میدیاکارانیان لە نزیک ناوچەی جەنگەکەوە هەواڵ و زانیارییەکان دەگوازنەوە.\nهیو ویلیەمسن کە بەرپرسی نەتەوە یەکگرتووەکانە لە ئەوروپا و ئاسیای ناوڕاست لە لێدوانکدا بەم جۆرە دواوە “هەردوو وڵات دەبێت باش بزانن کە لەکاتی هێرشی سەربازیدا بۆ سەر هەر شوێنێک، خەڵکی سیڤیل زیانی پێبگات یاخود ببێت بە قوربانی، پێشێلکاریە بەرامبەر بە یاسای نێودەوڵەتی بۆ مافی مرۆڤ و قبوڵکراو نییە. ئەم یاسایە ئەو لایەنەیش دەگرێتەوە کە هێرشی دەکرێتە سەر و نابێت بە هیچ جۆرێک زیان بە خەڵژی سیڤیل بگات.”\nتا ئێستا چەندین ڕاپۆرتی جیاواز هەیە، لەسەر پێکدادانی هێزەکانی سووپا لەگەڵ خەڵکی سیڤیلدا لەو ناگۆرنۆ-کاراباخ. بەڵام ناتوانرێت ڕاپۆرتەکان بە تەواوەتی پشتڕاستبکرێنەوە. میدیاکانی ئازەربایجان تا ئێستا مردنی ١٠ خەڵکی سیڤیل و برینداربوونی ٣٠ کەسی دیکەی ڕاگەیاندووە. بەڵام ئاماژە بەوە نەدراوە کە ئەم ڕووداوانە بەهۆی سووپاوە بووبێتن یاخود نا. لە لایەنی ئەرمینیاشەوە ڕاگەیانراوە کە تا ئێستا ٨٠ سەرباز و ٥ خەڵکی سیڤیل گیانیان سپاردووە و ٣٠ کەسی دیکەیش بریندارن.\nهەردوو وڵات لە ئیستادا دۆخی جەنگیان ڕاگەیاندووە و تەواوی لایەنەکانی ژیان لە وڵاتەکەدا، بۆ بەرژەوەندی جەنگەکە تەرخانکراون. ئازەربایجان قەدەغەکردنی هاتوچۆی ڕاگەیاندووە لەدوای کاتژمێر ٩ی شەوەوە. وە هێڵەکانی ئینتەرنێتی سنووردارکردووە و دەستیشی بەسەر هەموو ئەو خزمەتگوزاریانەدا گرتووە کە چات و پەیوەندیان تێدا دەکرێت. هەردوو وڵاتیش ڕێگری دەکەن لەوەی کە هیچ هەواڵێک لەسەر جەنگەکە بەبێ بوونی بەڵگەی ڕاستەقینە دروستببێت.\nلە ئێستادا گرینگترین بابەت ئەوەیە کە هەردوو وڵات یاسا نێودەوڵەتیەکان بزانن دەربارەی مافەکانی مرۆڤ. بەتایبەت لەو ڕووەی کە پیویستە لەکاتی جەنگدا سەرباز و خەڵکی سیڤیل بەباشی لەیەکتری جیابکرێنەوە و هیچ هێرش زیانێک نەچێتە سەر خەڵکی سیڤیل. هەروەها ئامرازی سووپا و ئامرازی خەڵژیش بەهەمان شێوە جیابکرێنەوە و زیان بە ئامرازی و کەلوپەلی سیڤیل نەگەیەنرێت. چونکە قەدەغەیە کە لەپێناو بەرژەوەندی لایەنێکدا هێرش بۆ سەر خەڵکی بێلایەن ئەنجامبدرێت.\nسەرەتای دروسبوونی گرژی نێوان ئازەربایجان و ئەرمینیا، دەگەڕێتەوە بۆ کۆتا ساڵەکانی حوکمڕانی یەکێتی سۆڤیەت. پێشتر ناگۆرنۆ-کاراباخ کە زۆربەی دانیشتووانەکەی بەڕەگەز ئەرمەنی بوون، بەشێک بوو لە سنووری ئازەربایجان. بەڵام لە کۆتاکانی سەردەمی سۆڤیەت ئەرمینیا ویستی کە ناوچەکە بکاتەوە سەر سنووری خۆی. هەربۆیە جەنگێک لەنیوان سووپای هەردوو وڵاتدا ڕوویدا و دواجار لە ساڵی ١٩٩٤ کۆتایی بە جەنگی نێوانیان هات و ئەرمینیا ٧ ناوچەی ئەوکاتەی ئازەربایجانی خستە ژێر دەسەڵاتی خۆیەوە. دواتریش پشتێنەیەکی سەربازی لە دەوروبەری ناگۆرنۆ-کارابخ دروستکرد لەگەڵ ئەو ناوچانەی کە دەکەونە نێوانی ئەرمینیا و ناگۆرنۆ-کاراباخەوە.\nلەو کاتەدا بە دەیان هەزار کەس مردن و ملیۆنان کەسیش ناچارکران کە ماڵ و خاکەکەی خۆیان جێبهێڵن. بەشێک لە ئازەرییەکان چوونە ناو ئەرمینیا و بەشێکیش لە ئەرمینیەکان، چوونە ناو ئازەربایجانەوە. لەو کاتەدا هیومن ڕایتس وۆچ ڕاگەیاند کە لە جەنگەکەدا، پێشێلکارییەکی تەواو ئەنجامدراوە بەرامبەر بە یاسای نێودەوڵەتی مافەکانی مرۆڤ، لە هەموو ڕووەکانیەوە.\nناگۆرنۆ-کاراباخ لە ساڵی ١٩٩١ سەربەخۆیی ڕاگەیاند. بەڵام نە لەلایەن نەتەوە یەکگرتووەکانەوە و نە لەلایەن ریکخراوە نێودەوڵەتیەکانیشەوە دانی پیادانەنرا. ئەو هێزەی کە ناوچەکەی کەوتە ژێردەست سەر بە ئەرمینیایە و لەلایەن ئەوەوە پشتگیری سیاسی و ئابووری دەکرێت.\nلە ساڵی ١٩٩٤ەوە، ڕێگری بەردەوام هەبووە لەوەی کە سووپاکانی ئازەربایجان و ئەرمینیا بجەنگن لەسەر ناگۆرنۆ-کاراباخ. بەڵام ڕێگرییەکە هێشتا نەیتوانیوە کە بە تەواوەتی پێکدادان لەنیوان سووپاکاندا نەهێڵێت و چەندجارێک، ڕووبەڕووبوونەوە ڕوویداوە. وە بەردەوامیش زیان و ڕووداوی نەخوازراو هەبووە.


هانا جاف ئه‌و كچه كورده‌ى وڵاتى مه‌كسیك كه له زۆربه‌ى كونفڕانسه جیهانییه‌كان به‌شداربووه\n31/1/2019 - 12:24\nهانا جه‌زمین جاف بۆسده‌ت له عه‌شیره‌تى جافه\nهانا جاف (Hanna Jaff) ، هانا جه‌زمین جاف بۆسده‌ت له عه‌شیره‌تى جافه، له شارى سان دیێگۆیه له 4ى تشرینى دووه‌مى ساڵى 1986 له دایك بووه، هانا ئه‌و كچه كورده‌ی له دایك بووى مه‌كسیكه، گوته‌بێژى كۆنگره و چالاكوانى سیاسى و مه‌ده‌نى و خێرخوازیه و خاوه‌نى ده‌زگاى خێرخوازى جافه.\nهانا له ساڵى 2013 پۆستى جێگرى په‌یوه‌ندییه‌كان له‌گه‌ڵ كۆمه‌ڵگاى مه‌ده‌نى وه‌رگرت و بریكارى وه‌زاره‌تى كۆچبه‌ر و سكرتێرى نه‌ته‌وه‌یى به‌ڕێوه‌بردنى كۆمه‌ڵایه‌تیى گه‌نجانى مه‌كسیكه و سكرتێرى گشتى نه‌ته‌وه‌یى ده‌ربڕینى گه‌نجانى شۆڕشگێڕانه له پارتى دامه‌زراوه‌ى شۆڕشگێڕان هه‌روه‌ها نوێنه‌رى كونگرێسى فیدرالى بوو بۆ كاندید له پارتى ژینگه‌ى سه‌وزى مه‌كسیك.\nهانا جاف دامه‌زرێنه‌رى ده‌زگاى خیرخوازى جافه بۆ فێركردن، ده‌زگاكه له 4ى حوزه‌یرانى ساڵى 2013 دروستكراوه و میواندارى كراوه بۆ زیاتر له 170 كۆنگره‌ى خێرخوازى له جیهان و سوود ده‌گه‌یه‌نێت به 120.000 كه‌س، ئه‌ركیان ئه‌وه‌یه كۆچبه‌ران و په‌نابه‌ران فێرى زمانى ئینگلیزى و هه‌روه‌ها هه‌ڵمه‌تى نا بۆ جیاكردنه‌وه و ئامانج و سه‌رنجیان له‌سه‌ر ئاشتى جیهان و په‌روه‌رده‌یه ئێستا رێكخراوه‌كه زیاتر له 7000 خۆبه‌خشى چاڵاك له خۆ ده‌گرێت.\nهانا جاف هه‌ڵگرى بڕوانامه‌ى ماجستێره له په‌یوه‌ندییه نێوده‌وڵه‌تیه‌كان و به‌كاڵۆریۆسى له ده‌روونزانى هه‌یه و زانستى سیاسى و دادپه‌روه‌رى كومه‌ڵایه‌تى، له زانكوى نه‌ته‌وه‌یى كالیفۆرنیا له سان دیێگۆ، زانكۆى هارڤه‌رد له بۆستن، زانكۆى كۆلۆمبیا له نیویۆرك و هه‌روه‌ها زانكۆى سوربون له پاریس خوێندووه، هانا له ساڵى 2014 بڕوانامه‌ى فه‌خرى دكتۆراى پێ به‌خشرا بۆ كارى مرۆیى له‌لایه‌ن (Doctoral Claustro) له وڵاتى مه‌كسیك.\nهانا جاف له دایكه‌وه دوو تیره‌ى لێده‌كه‌وێته‌وه یه‌ك له باوكه‌وه ناوى بۆسده‌ته و له دایكه‌وه ناوى گۆنزاله‌ز، بۆسده‌ت له بنه‌ڕه‌تدا فه‌ره‌نسیه و كۆچیان كردووه بۆ كه‌نه‌دا و پاشان بۆ وڵاتى مه‌كسیك له ساڵانى 1800، گۆنزاله‌ز له بنه‌ره‌تدا ئیسپانیه و كۆچیان كردووه بۆ مه‌كسیك له ساڵانى 1800، هانا جاف كچه‌زاى مه‌زنى كارلۆس هێنرى بۆسده‌ت كه هاوسه‌رگیری له‌گه‌ڵ كچه ئینگلیزێك كردووه و یه‌كه‌م كه‌س بووه كه ئامێرى ته‌له‌فۆنى دامه‌زراندووه و پێشكه‌شى وڵاتى مه‌كسیكى كردووه.\nهانا جاف له ساڵى 2018، یه‌كێك بووه له‌و 9 ئه‌ندامه‌ى كه له به‌رنامەیەكی راستی ته‌له‌فزیۆنى له (Netflix) له وڵاتى مه‌كسیك كاریان كردووه و له 190 وڵات و به 22 زمان له ئه‌یلولى 2018 زنجیره‌ی به‌رنامه‌كه په‌خشكراوه.\nهانا جه‌زمین جاف چه‌ندین بڕوانامه و خه‌ڵاتى جیهانى به‌ده‌ست هێناوه له‌وانه‌ش له ساڵى 2017 له رۆژى ئاشتى جیهانى له ژێر ناوى ئاشتى گونجاوه ناوى باڵیۆزى ئاشتى وه‌ك نوێنه‌رى شارى تیجوانه‌ی لێنرا له‌لایه‌ن نه‌ته‌وه یه‌كگرتووه‌كان، له ساڵى 2016 گۆڤارى به‌ڵێنده‌ر ئێم ئێكس ناوى یه‌ك له كه‌سایه‌تى 30 كه‌سى سه‌ركه‌وتووى مه‌كسیكى لێنرا، له سویسرا له كۆنگره‌ى سانت گالن له ساڵى 2016 وه‌ك یه‌كێك له 200 سه‌ركرده‌ى ئاینده ناوى لێنرا له ژێر ته‌مه‌نى 30 ساڵى، ساڵى 2016 گۆڤارى نیفل ئونو وه‌ك یه‌كێك له 5 خانمان كه ده‌ستى گۆڕانكاریان ده‌بێت له مه‌كسیك، له 2015 گۆڤارى ئێم ئیكس ناوى وه‌ك 10 كه‌سى گه‌نجى لێنراوه كه كاریگه‌ریان ده‌بێت له‌سه‌ر سیاسه‌تى مه‌كسیك و له ساڵى 2015 له كالیفۆرنیا له گۆڤارى ئینفو باجا وه‌ك یه‌ك له 10 ئافره‌تى به‌هێز ناوى لێنرا و ده‌یان خه‌ڵاتى رێزلێنانى به‌ده‌ستهێناوه بۆ كارى خێرخوازى ده‌زگاى جاف كه خۆى دایمه‌زراندووه له ساڵى 2014، 5 خه‌ڵاتى رێزلینانى وه‌رگرتووه له بوارى جیاوازدا له‌لایه‌ن حكومه‌تى هه‌رێمى كوردستان ناوچه‌ى گه‌رمیان خه‌ڵاتى رێزلێنان بۆ كارى مرۆیى و كارى خێرخوازى و ئافره‌تى لێهاتوو و خه‌لاتى سه‌رپه‌رشتیارى و خه‌ڵاتى پاداشت بۆ ده‌سكه‌وتى ئه‌كادیمى.\nهانا جاف له كۆڕبه‌ندى ئابوورى جیهان له داڤوس وه‌ك چالاكوانێكى وڵاتى مه‌كسیك له‌گه‌ڵ چه‌ندین كه‌سى به‌ناوبانگ چاوپێكه‌وتنى كردووه له‌و كه‌سایه‌تییه به‌ناوبانگانه تۆنى بلێیر سه‌رۆك وه‌زیرانى پێشووى به‌ریتانیا، شیخ سه‌لمان بن خه‌لیفه شێخى مه‌زنى وڵاتى به‌حرێن، سولتان نه‌دهه‌مى ئه‌ل ناسر وڵاتى ئیمارات، شازاده تییه‌سى وڵاتى لوكسه‌مبۆرگك، شازاده نیلوفه‌ر نه‌وه‌ى سوڵتانى عوسمانى، شازاده ساندۆرهابسبورگك وڵاتى نه‌مسا، شازاده دیامبى نواته‌ى باكواى خه‌ڵكى ئیندوى وڵاتى كۆنگۆ و شازاده‌ى تاتیانه‌ى یونان و دانیمارك.\nلێره‌دا وێنه‌كانى هانا جاف ببینه له‌گه‌ڵ كه‌سایه‌تییه جیهانییه‌كان له كۆربه‌ندى ئابوورى جیهان له داڤوس.


بارزانی پێشمەرگایەتی وەک عەقیدە\n2022/05/20 20:16 د\nسەرۆک بارزانی کە ئێستا مەرجەعی بزاڤی کوردایەتی (بزووتنەوەی رزگاریخوازی گەلی کوردستان)ـە و بە گیانێکی پێشمەرگانە رابەرایەتی دەکات، ئەو پێشمەرگایەتیەی شەست ساڵە بۆتە مەزنترین ناسناو و پێناسە و شانازی کە هەرگیز بە هیچ وەسف و پلە و پۆستێکی دیکەی نەگۆڕیوەتەوە، ئەو باوەڕەی بارزانی درێژکراوەی هەمان ئەو مێژووەیە کە بیری نەتەوەیی لە فەیلەسوفانی مەزن ئەحمەدێ خانی و مەلای جزیری لەلایەن شێخ عەبدولسەلامی یەکەمەوە تێکەڵ بە خواپەرستی و عیرفان بووە و لە بارزان وەک عەقیدەیەک ڕسکاوە و بۆتە ئەو ڕێبازەی کە مانەوەی کورد وەک نەتەوە و کوردستان وەک نیشتیمان پێیوەیە گرێدراوە.\nلە مێژووی زیاتر لە سەت ساڵی خەبات و تێکۆشانی گەلی کوردستان لەپێناو ئازادی و سەربەخۆییدا، ناوی مەسعود بارزانی بە پیتی گەورە دەنوسرێت، چونکە بۆتە زاکیرەی هاوبەشی هەموو کوردستانیەکی سەربەخۆخواز لە سەرتاسەری کوردستانی گەورە، ناوی بۆتە هاوواتای ناوی سەرکردە و رابەرە مێژوویەکانی کوردستان، رابەرانی وەک شێخ عوبەیدوڵڵا، شێخ رەزا، شێخ مەحموود، قازی محەمەد و مستەفا بارزانی، ئەمڕۆ لە زاکیرەی هەموو کوردێکی نەتەوەیی و هەموو کوردستانیەکی سەربەخۆخواز مەسعود بارزانیەک بە هەموو واتا و شانازیێکەوە ئامادەیی هەیە.\nمەسعود بارزانی وەک خاوەن و رابەری مەزنتری رووداو لە مێژووی نوێی نەتەوەی کورد و گەلی کوردستان دەمێنێتەوە، وەک وەچەرخانێک لەو مێژووە پێناسە دەکرێ، وەک رابەرێکی بە هەڵوێست لەبەرامبەر گەلەکەی ناوی دەهێندرێت کە بۆ یەکەمین جار توانی ئیرادەی گەلی کوردستان بە سەر ئیرادەی داگیرکەرانی کوردستان سەربخا، لە سەرخستنی ریفراندۆمی سەربەخۆیی کوردستان لە 2017/09/25 کە زۆرینەی رەهای خەڵکی کوردستان دەنگیان بۆ سەربەخۆیی کوردستان دا و باوەڕیان بە سەرۆکەکەیان کرد کە پێشمەرگانە بۆ مافەکانیان ئامادەیی هەموو قوربانیەک بوو.\nئەو مێژووە کە خاڵی جیاکردنەوەی دوو قۆناغە لە مێژووی کوردستان و ناوچەکەدا، لە بڕیاری خەڵکی کوردستان لە چارەنووسی خۆیان، هەروەها بێدەنگی کۆمەڵگەی مرۆڤایەتی کە رێگەیان بە داگیرکەران دایەوە کە ئەو مافە بە گەلی کوردستان رەوا نەبینن، وڵاتانی داگیرکەر لە جیاتی رێزگرتن لە بڕیاری کوردستانیان، ئەوە پەلاماری کوردستانیان دایەوە و ئەگەر گیانی پێشمەرگایەتی مەسعود بارزانی و باوەڕی پێشمەرگەکانی بارزانی بە کوردستان و دۆزە رەواکەی نەبووایە، ئێستا شتێک بەناوی قەوارەی دەستوری کوردستان نەمابوو، رەنگە لە باشترین حاڵەتدا شتێکی کارتۆنی وەک سەردەمی رژێمی بەعس هەبووایە کە لەلایەن ئەوانەوە بەڕێوەبردرابووایە کە نیوەی جوگرافیای باشووری کوردستانیان رادەستی داگیرکەران کردەوە. بارزانی لەو مێژووە یەکلاکەرەوەیدا بڕیاری خۆنەچەماندنی دا، خۆنەچەماندن ئەو چەمکە نوێیەی ئەو رووداوانە خستیانە ناو فەرهەنگی سیاسی کوردستان و بارزانی لە رێگەیەوە قوتابخانە و باوەڕی کوردایەتی تێدا ژیاندەوە و بە ناوی خۆیەوە گرێی دا کە ئێستا وەک قوتابخانەی خۆنەچەماندن باسی لێوە دەکرێ.


مەلا یاسین پرسەنامەیەك ئاڕاستەی بێگەرد تاڵەبانی دەكات - تۆڕی میدیایی خەڵک\nسەرۆكی یەكێتی وەبەرهێنەرانی كوردستان بەبۆنەی كۆچی دوایی دڵشاد تاڵەبانییەوە پرسەنامەیەك ئاڕاستەی وەزیری كشتوكاڵ و سەرچاوەكانی ئاوی هەرێم دەكات.\nیاسین مەحمود ڕەشید، سەرۆكی یەكێتی وەبەرهێنەرانی كوردستان- سلێمانی لە پرسەنامەیەكدا بۆ بێگەرد تاڵەبانی، ئاماژەی بەوەكردووە، “بەناوی خۆم و هاوكارانم لەیەكێتی وەبەرهێنەرانی كوردستان، هاوخەمیمان بە ئێوەی بەڕێز و سەرجەم بنەماڵە تێكۆشەرەكەتان ڕادەگەیەنین و داواكارین خودای گەورە، ئەم كەسایەتییە دیارەی نیشتمان، بە بەهەشتی بەرینی خۆی شاد بكات و ڕۆحی ئارام و ئاسوودە بێت”.\nبەرێزان / بنەماڵەی كۆچكردوو دڵشاد شكرالله تاڵەبانی\nبەڕێز/ خاتوو بێگەرد تاڵەبانی\nهەواڵی كۆچی دوایی، جەنابی باوكی ئازیزتان كەسایەتی ناسراو و نیشتمانپەروەر (دڵشاد شكرالله تاڵەبانی) لەدڵەوە خەمباری كردووین.\nلەم بۆنە ماتەمەدا، بەناوی خۆم و هاوكارانم لەیەكێتی وەبەرهێنەرانی كوردستان، هاوخەمیمان بە ئێوەی بەرێز و سەرجەم بنەماڵە تێكۆشەرەكەتان رادەگەیەنین و داواكارین خودای گەورە، ئەم كەسایەتییە دیارەی نیشتمان، بە بەهەشتی بەرینی خۆی شاد بكات و ڕۆحی ئارام و ئاسوودە بێت.\n15 شوبات 2021 7.45 pm\nخەڵک لەسەر داوای لقی سلێمانی یەکێتی وەبەرهێنەرانی کوردستان، ژمارەیەک وەبەرهێنەری هەرێمی کوردستان لەگەڵ سەرۆکی…\n20 شوبات 2021 11.21 am\nخەڵك- سەرۆكی یەكێتی وەبەرهێنەرانی كوردستان – سلێمانی پیرۆزبایی لە سەركەوتنی كۆنگرەی چوارەمی كۆمەڵی دادگەری…


ئاماری ئەمڕۆی توشبون بە كۆرۆنا لە هەرێمی كوردستان\nوەزارەتی تەندروستی رایگەیاند: لەماوەی 24 سەعاتی رابردودا شەش كەس توشی كۆرۆنا بون كە هەر شەش توشبوەكە لە پارێزگای هەولێر بون.\nئاوێنە: وەزارەتەكە، ئەمشەو دوشەممە، لە راگەیەندراوی ژمارە 91ی خۆیدا رایگەیاند: لەماوەی ٢٤ سەعاتی رابردودا؛ (١٠٣١) پشکنین ئەنجام دراوە لەسەر ئاستی هەرێمی کوردستان؛ (٣٠٠) هەولێر، (١٩٢) سلێمانی، (٥٣٨) دهۆك، (١) هەڵەبجەو دەرئەنجام (٦) توشبوی نوێ تۆمار کراون.\nبەگوێرەی راگەیەندراوەكە هەر شەش توشبوەكە لە پارێزگای هەولێر بون كە پێكدێن لە: ئافرەتێكی تەمەن (٤٠) ساڵ، کچێکی گەنج تەمەن (١٨) ساڵ، (٢) پیاو تەمەنیان (٧٠). (٦٠) ساڵ، (٢) منداڵ تەمەنیان (١٠)، (٦) ساڵ، سێ توشبویان بەرکەوتوی توشبوی پێشون و سێ توشبوی دیکە نیشانەی نەخۆشیان ھەیە.\nئاماژەی بەوەشداوە كە توشبویەكیان دانیشتوی شاری هەولێر و چوار توشبویان دانیشتوی ناحیەی عەنکاوە و توشبویەکیان دانیشتوی ناحیەی کەڵەکی پارێزگای دهۆکە.\nبەگوێرەی راگەیەندراوەكە کۆی گشتی توشبوان بە ڤایرۆسی کۆڕۆنا لە هەرێمی کوردستان گەیشتۆتە (٥٠٢) توشبو، لەنێویاندا (٥) مردن هەیەو (٤٠٣) نەخۆش چاکبوەتەوەو ئێستا تەنها (٩٤) نەخۆش لەژێر چاودێری پزیشکی دان.\nهێمای بۆ ئەوەش كردوە كە کۆی گشتی ئەو پشکنینانەی کە ئەنجام دراوە لە سەرەتای سەرهەڵدانی ڤایرۆسی کۆڕۆنا (٦٨٥٩٥) پشکنین بوە.\nوێڕای دەستخۆشی بۆ پزیشکان و کارمەندانی تەندروستی و هەمو تیمەکانی پزیشکی کە لە ئەرکدان، جارێکی داوا دەکەین هاوڵاتیان پابەندبن بە ڕێنماییەکانی تەندروستی و دورکەوتنەوە لە شوێنی قەلەبالغ و دانانی ماسك و دەستکێش، وە لەکاتی پێویستدا پەیوەندی بکەن بە هێڵی گەرمی ژمارە (١٢٢).


رۆناڵدۆ داوای گواستنەوەی یاریزانێك دەكات\n5/5/2019 11:56:00 AM 9605 جار خوێندراوەتەوە\nراپۆرتی رۆژنامەكانی ئیتاڵیا ئاشكرایان كردوە كە كرستیانۆ رۆناڵدۆی پورتوگالی و یاریزانی یانەی یۆڤانتۆسی ئیتاڵی داوای لە ئیدارەی یانەكەی كردوە كە هەوڵ بۆ گواستنەوەی هێرشبەرێكی یانەی لێڤەرپوڵی ئینگلیزی بدەن.\nتۆڕی سكای سپۆرتی ئیتاڵی ئاشكرایكردوە.. كە رۆناڵدۆی پورتوگالی لە پێناو زیاتر بەهوێزكردنی هێڵی هێرشبردنی یانەكەی داوای لە سەرۆكی یانەی یۆڤانتۆس كردوە كە كار بكەن بۆ گواستنەوەی هێرشبەری یانەی لێڤەرپوڵ محمد سەڵاحی میسڕی.\nهەمان سەرچاوە باسی لەوە كردوە كە رۆناڵدو بە ئیدراەی یانەكەی راگەیاندوە كە ئەگەر ئەیانەوێت بۆ وەرزی داهاتوو لە كێبركێكانی چامپیۆنس لیگ شكست نەهێنن دەبێت هەوڵی گواستنەوەی ئەو یاریزانە بدەن و كێبركێكی یانەی بەرشەلۆنە بكەن لە پێناو بەدەستهێنانی نازناوی چامپیۆنس لیگ بۆ وەرزی داهاتوو.\nڕاگەیاندنەكانی ئینگلتەرا لە چەند رۆژی رابردوو باس لە ناكۆكی نێوان محمد سەڵاح و یۆرگن كلۆپی راهێنەر دەكەن و ئەگەری زۆرە لە مێركاتۆی هاوینەدا ئەو هێرشبەرە میسڕییە ریزەكانی یانەكەی جێبهێڵێت.\n#گواستنەوەی یاریزان #محمد سەڵاح #کریستیانۆ #یۆڤانتۆس


ریال مه‌درید له‌سه‌ر خواستی زێدان ته‌نها یه‌ك یاریزانیتر ده‌گوازێته‌وه – یاریگا سپۆرت\nHome/هه‌واڵه‌كان/گرنگ/ریال مه‌درید له‌سه‌ر خواستی زێدان ته‌نها یه‌ك یاریزانیتر ده‌گوازێته‌وه\nریال مه‌درید له‌سه‌ر خواستی زێدان ته‌نها یه‌ك یاریزانیتر ده‌گوازێته‌وه\nبارزان ئه‌كره‌م 2019/07/15\nپۆل بۆگبا یاریزانی مانچێسته‌ر یونایتد به‌وه ناسراوه قسه زۆر ده‌كات و ناتوانێ به‌رامبه‌ر ده‌زگاكانی راگه‌یاندن خۆی بگرێت، به‌ڵام ئه‌مجاره له‌سه‌ر داوای ریال مه‌درید قسه‌ناكات و دان به‌خۆی داده‌گرێ.\nرۆژنامه‌ی ئاس بڵاویكرۆدته‌وه، پۆگبا له‌سه‌ر داوای ریال مه‌درید و مینۆ رایۆلای بریكاری یاریزانه‌كه له ئێستادا بێده‌نگ بووه و هیچ شتێك له‌سه‌ر داهاتووی خۆی نادركێنێ، به‌تایه‌بت دوای یارییه دۆستانه‌كه‌ی له وڵاتی ئه‌مریكا هیچ لێدوانێكی بۆ راگه‌یاندنه‌كان نه‌دا، كه ئاستێكی باشی نیشانداو گۆڵێكی بۆ راشفۆرد دروستكرد.\nزێدان له ئێستادا ته‌نها ئاره‌زووی هێنانی پۆگبای هاونیشتمانی خۆی ده‌كات ئه‌مه‌ش له پێناو به‌هێزكردنی ریزه‌كانی تیپه‌كه‌ی و به‌هێزكردنی هێلی ناوه‌ڕاستی كه پێشووتریش خاڵی سه‌ركه‌وتنی زێدان له باشی یاریزانانی ناوه‌ڕاسته‌وه‌بووه، گواستنه‌وه‌ی پۆگبا بۆ سه‌رتای مانگی هه‌شت دواخراوه وه‌ك ده‌رفه‌تێك تا مان یو شووێنگره‌وه‌یه‌كی گونجاو ده‌دۆزێته‌وه.


هێشتا زووە بۆ ئەم هەرایە! شتێک لە "کاریزما"وە فێر ببن!\nنوسینی: پشکۆ نەجمەدین


کوردیپێدیا - هیوا عەزیز سەعید\n👫 هیوا عەزیز سەعید | 🏷 پۆل: کەسایەتییەکان | زمانی بابەت: 🏳 کوردیی ناوەڕاست | 👁🗨\nمامۆستای زانکۆی سلێمانیزانکۆی سلێمانی لە بەشی زانستە مرۆڤایەتییەکان و قوتابی دکتۆرا هەر لەم بەشەدا.\n➕ ئەم بابەتە لەلایەن: (هاوڕێ باخەوان)ەوە لە: Apr 21 2010 11:01AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Dec 24 2017 2:20PM باشترکراوە\n👁 ئەم بابەتە 4,168 جار بینراوە\n📷 فایلی وێنە 1.0.1 16 KB Apr 21 2010 11:01AM هاوڕێ باخەوان\n1. 👁 دابەشبوونی کوردستان و کاریگەریی لەسەر ستراتیجی ناسیونالیزمی کوردی 1916 - 1939\n2. 👁 ناسیۆنالیزمی کوردی (1880-1939)\n| کاتی ئافراندنی لاپەڕە: 4,462 چرکە!


ئۆپـۆزسیۆنی لیبی به‌رپه‌رچی هێرشێـکی حکومه‌ت ده‌داته‌وه\nخه‌ڵکی له شـاری زاویه خۆشـحاڵی خۆیان به ڕاپه‌ڕینه‌که‌یان له دژی موعه‌مه‌ر قه‌زافی ده‌رده‌بڕن، یه‌کشه‌ممه 27 ی دووی 2011\nهێزه‌کانی ئۆپـۆزسیۆنی لیبیا ده‌ڵێن ئه‌وان به‌رپه‌رچی هێرشێـکی سه‌ربازانی حکومه‌تیان داوه‌ته‌وه له شـاری زاویه که ده‌که‌وێته ڕۆژئاوای وڵاته‌که و نزیکه له ته‌رابلسی پایته‌خته‌وه که له‌وێ موعه‌مه‌ر قه‌زافی هه‌وڵی بنکۆڵـکردنی ڕاپه‌ڕینه‌که ده‌دات.\nڕێبه‌رێـکی ئۆپـۆزسیۆن له زاویه به ده‌نگی ئه‌مه‌ریکای گوت سه‌رباز و تانکه‌کانی قه‌زافی شه‌وی دووشه‌ممه هه‌وڵیان داوه بێنه ناو شـاره‌که‌وه، به‌ڵام خۆپـیشـانده‌رانی دژه حکومه‌ت ڕووبه‌ڕوویان بوونه‌ته‌وه و ژماره‌یه‌کیان لێـکوشـتوون و ئه‌وانی دیکه‌یان ناچار کردووه پاش چه‌ند کاتژمێرێـک هه‌ڵبێن. به‌ڵام گوتیشی خۆپـیشـانده‌ران چه‌کێـکی که‌میان هه‌یه و ناتوانن به ته‌نها قه‌زافی له‌سه‌ر ده‌سه‌ڵات لابده‌ن.\nله لایه‌کی دیکه‌وه گه‌واهیده‌ران ده‌ڵێن ڕۆژی دووشه‌ممه هێزه‌کانی حکومه‌تی لیبیا له ده‌ره‌وه‌ی شـاری مسراته‌ی ڕۆژئاوای وڵاته‌که گردبووبوونه‌وه به مه‌به‌ستی خۆ ئاماده‌کردن بۆ گرتنه ده‌سته‌وه‌ی مسراته که سێـیه‌م گه‌وره‌ترین شـاری وڵاته‌که‌یه. خۆپـیشـانده‌رانی دژه حکومه‌تی لیبیا له لایه‌ن ئه‌و یه‌که له‌شـکریـیانه‌ی له قه‌زافی هه‌ڵـگه‌ڕاونه‌ته‌وه پـشـتگیریان لێـکراوه و هه‌موو ڕۆژهه‌ڵات و به‌شـێـکی ڕۆژائاوای وڵاته‌که‌یان گرتۆته ده‌ست.\nله ڕۆژهه‌ڵاتی لیبیا، گه‌واهیده‌ران ده‌ڵێن فڕۆکه جه‌نگیـیه‌کانی حکومه‌ت هه‌وڵی بۆردومانکردنی شـاری بنغازیـیان داوه، وه‌لێ سه‌رهه‌ڵداوان به چه‌کی دژه ئاسـمانی ته‌قه‌یان لێـکردوون و ناچاریان کردوون بگه‌ڕێنه‌وه. پاشـان فڕۆکه‌کان جبه‌خانه‌یه‌کی چه‌کیان له شـاری ئه‌جدابیا بۆردومان کردووه.\nشـایانی باسه ڕۆژی دووشه‌ممه له چاوپـێـکه‌وتنێـکدا له‌گه‌ڵ که‌ناڵی ته‌له‌فیزیۆنی ABC ئه‌مه‌ریکایی، موعه‌مه‌ر قه‌زافی نکوڵی کرد له‌وه‌ی هێزی ئاسـمانی له دژی نه‌یارانی حکومه‌ت به‌کارهێنرابێت. هه‌روه‌ها گوێی نه‌دایه ئه‌و داوایانه‌ی له لایه‌ن وڵاتانی ڕۆژئاواوه لێـکراون بۆ ئه‌وه‌ی ده‌سـتبه‌رداری ده‌سه‌ڵات بـبێت. قه‌زافی ده‌ڵێت هه‌موو خه‌ڵـکی لیبیا خۆشیان ده‌وێت و خۆیان له پـێناویدا به کوشت ده‌ده‌ن.


هەڵبژاردنی پێشوەختە لە عێراق دەكرێت؟ | KURDPLAT\nهەڵبژاردنی پێشوەختە لە عێراق دەكرێت؟\nکوردپلات 8/03/2021 10:15:00 ص ليست هناك تعليقات\nتایبەت بە (RRC)\nبازنەی كشانەوەكان لە هەڵبژاردنی پێشوەختەی چاوەڕوانكراوی 10 ئۆكتۆبەری ئەمساڵ لەدوای سەدرەوە فراوانتر بوو. بەمدواییانەش حیزبی شیوعی و قەوارەكانی ئەیاد عەللاوی، ساڵح موتڵەگ و زیاتر لە 20 وردە هێزی دیکەی گرتەوە، بەڵام هێشتا دواخستنی پرۆسەكە یان ئەنجامدانی لەوادەی دیاریكراودا، جێگەی مشتومڕە و بەهیچ ئاراستەیەكدا، بەتەواوی یەكلایی نەبووەتەوە.\nپاساوی كشانەوەكان لە هەڵبژاردن جیاوازن، سەدر كە دەستپێشخەربوو لە راگەیاندنی بایكۆتی پرۆسەكە، هۆكارێكی روونی نەخستەڕوو، بەڵام باوەڕی زاڵ ئەوەیە کە بۆ پاراستنی رەوتەكەی بوو لە لێكەوتەی كۆمەڵێك شكست و داڕمان لە كەرتی تەندروستی و كارەبا كە سێ مانگ بەر لەوادەی هەڵبژاردن، كاربەدەستە سەدرییەكانی تووشی شەرمێكی گەورە كردبوو. ئەوان چەندین ساڵە كۆنترۆڵی ئەم دوو وەزارەتەیان كردووە. پاساوی عەللاوی و هێزەكانی دیکەی وەك شیوعی و بزووتنەوە و هێزە نوێیەكانی پاش تشرینی 2019، پەیوەستە بە بێهودەیی ئەنجامدانی هەڵبژاردن. ئەویش لە دۆخێكدا كە چەك باڵادەستبێ و پارەو موڵك و ماڵی دەوڵەت لە خزمەت هێزە سیاسییە كاریگەرەكاندا بێت. دیارە ئەمەش چارەسەرێکی دەستودەمی نییە و بەچەندین ساڵی دیکەیش چاك ناكرێت، تەنانەت ئەگەر ویست و بەرنامەشی بۆ هەبێت.\nجیاواز لە بایكۆتی شوباتی 2014، ئەمجارەیان سەدر بەتەواوی خۆی لە كاروباری سیاسی دوورەپەرێز نەگرتووە، ئەوەتا جگە لەبەردەوامی تۆماركردنی لایەنگرانی بۆ پرۆژە سیاسییە كۆمەڵایەتییەكەی (البنیان المرصوص)، لە دەمی سەردانی كازمیشدا بۆ واشنتۆن لە هەفتەی رابردوو، تویتێكی دەستخۆشی كرد بۆ رێككەوتنی گۆڕینی ئەركی هێزەكانی ئەمەریكا لە شەڕەكەرەوە بۆ ڕاوێژكار، هەندێك لە بەربژێر و كەسە دیارەكانی ناو رەوتەكەیشی بەدووری نازانن کە رێبەرەکەیان لە هەر كات و ساتێکدا بریاری گەڕانەوە بۆ ناو پرۆسەی هەڵبژاردن بدات، چونكە بەگوتەی ئەوان “وڵات پێویستی پێیەتی”، لەلایەكی دیكەشەوە داوا و تكای زۆر لە زۆر لایەنەوە لە سەدر كراوە بۆ ئەوەی پاشگەز بێتەوە.\nهەڵبژاردنی پێشوەختەی تشرینی داهاتوو كە ئەگەر سەربگرێت پێشینەیەكی نوێیە لە مێژووی پرۆسەی سیاسی عێراق لە پاش 2003، لە بنەڕەتدا بۆ چارەسەركردنی ئەو قەیرانە گەورەیە بڕیاری لێدرا كە خۆپیشاندانی كۆتاییەكانی 2019 ی سەردەمی عادل عەبدولمەهدی هێنایە كایەوە، بەڵام بەشێكی بەرچاو لە هێزە چالاكەكانی ئەم جموجۆڵە هەر لە سەرەتاوە پاشەکشەیان کردووە. بەشی زۆری ئەندازەی یاسا و دابەشكردنی بازنەكانی هەڵبژاردنیش لەلایەن رەوتی سەدرەوە كراوە و وەك كاڵا بەباڵای ئەواندا دووراوە، كەچی ئێستا پاشەكشەیان لێكردووە، ئەمەش دووهۆكاری گەورەن بۆ ئەوەی ئەگەری ئەنجامنەدانی بەهێزتر بكەن بەتایبەت ئەگەر سەدر پەشیمان نەبێتەوە، كە جگە لە هێزێكی جەماوەریی گەورە كە لە چارەكی شیعە زیاترە، باڵێكی سەربازی گەورەشی بەدەستەوەیە (سرایا السلام).\nجگە لە حكومەت، ئەوەی بە ئاشكرا پێداگیری لەسەر ئەنجامدانی هەڵبژاردن دەكات نووری مالیكی سەرۆكوەزیرانی پێشووترە، لەكاتێكدا ماوەكانی رابردوو دژی سازكردنی بوو، چونكە یاساكە، دەنگەكانی ئەوی پەرتەوازە دەكرد. ئەم پێداگیریەی ئێستای مالیكی دوو خوێندنەوە هەڵدەگرێت، یەكەمیان هەوڵی كەڵك وەرگرتنە لە نەبوونی سەدر كە ركابەری سەرەكی و سەرسەختی مالیكییە یان هەراسانكردنییەتی، لە كاتێكدا ئەو هێشتا لە دۆخی بایكۆتكردندایە. دووەمیشیان تۆماركردنی هەڵوێست و خۆهەڵكێشانی مالیكییە بە دەربڕینی ئامادەیی بۆ هەڵبژاردن لەكاتێكدا کە دڵنیایە ناکرێت، بەمەش دواتر دەیكاتە هەڵوێست و وەک بانگەشە بەکاری دێنێت.\nحكومەتی كازمی كە سەرپەرشتی پرۆسەكە دەكات و چارەیەکی جیاوازلە بەرگریكردن لە هەڵبژاردن لەوادەی خۆی نییە، چونكە ئەم حكومەتە لەبنەڕەتەوە بۆ دوو ئەرك هەڵبژێردراوە كە ئەوانیش ئەنجامدانی هەڵبژاردن و بەرەنگاربوونەوەی كۆرۆنا و لێكەوتەكانی بوو. هەر سستییەك یان كەمتەرخەمییەك لەم دوو بوارەدا شەرعیەتی دەخاتە مەترسییەوە و دەیكاتە نێچیر بۆ نەیارە زۆرو زەوەندەكانی، بەڵام باوەڕی زاڵ ئەوەیە کە دواكەوتنی هەڵبژاردن بەرژەوەندی كازمیشی تێدایە، چونكە چەند مانگێكی دیكە تەمەنی كابینەكەی درێژ دەكاتەوە و دەرفەتی زیاتری پێدەدات بۆ بیركردنەوە لە داهاتوودا.\nسازكردنی هەڵبژاردن تەنیا لەسەر هەڵوێستە سیاسی و یاساییەكان نەوەستاوە، لایەنێكی گرنگی ئەم پڕۆسەیە ئاسایش و ئۆقرەییە كە ئەویش بەندە لەسەر هەڵوێستی میلیشیا چەكدارەكانی شیعە. ئەم گرووپانە هێشتا لەمشتومڕدان لەبارەی چۆنیەتی مامەڵەكردن لەگەڵ ئەنجامەكانی دیداری كازمی و بایدن، هاوپەیمانە سیاسییەكانی ئەم گرووپانە (فەتح) پێشوازیی لێدەكەن، بەڵام هەندێك لە میلیشیاكان دژی دەوەستنەوە، هەندێكیشیان هێشتا بێدەنگن. زانیارییە دزەپێكراوەكانیش باس لەناكۆكی و دابەشبوون و مشتومڕ دەكەن لەنێوان “ئەنجوومەنی هاوئاهەنگی موقاوەمە”، تاوەكو یەكلاییبوونەوەی هەڵوێستی ئەوانیش لە حكومەتی كازمی و لە هەڵبژاردنیش لایەنی ئۆقرەیی پرۆسەكە هەر بەتەمومژاوی دەمێنێتەوە.\nرەنگە زۆربەی لایەنەكان هاوڕابن لەسەر نەبوونی دەرفەت و زەوینەی سازكردنی هەڵبژاردن لە تشرینی دووەمی 2021، بەڵام روونە هیچ لایەكیان دەستپێشخەری دواخستنی ناكەن بەوپێیەی بە نیشانەی شكست و لاوازی لێكدەدرێتەوە، حكومەتی كازمی و كۆمسیۆنیش دەبێت تاوەكو دواچركە شەڕی لەسەر بكەن. وادیارە ئەوەی کاریگەریش دەبێت لە دواخستنی، زۆربوونی كشانەوەكان و زاڵبوونی بارودۆخەکەیە بەسەر ئەم خواست و وادەیەدا، ئەوەش رەنگە ماوەیەكی دیکەی پێبچێت تاوەكو دەگاتە دۆخی خەمڵین، هەڵبەت ئەگەر پاشگەزبوونەوەی سەدر یان پاڵنەرەكانی سازكردنی هەڵبژاردن بەخێرایی بەئاراستەی پێچەوانە نەكەونە جوڵە!


تاکی کورد ناخوێنێتەوه\nتاکی کورد ناخوێنێتەوه\nحەمە فەریق حەسەن\nتۆ خاوەنی هەر پلە و پایەیەکی کۆمەڵایەتی بیت، چەندت لە موڵک و ماڵی دونیا هەبێت، هێشتا هەر کەسیەتیت ناتەواوە، ئەگەر تۆ ڕۆژانە بەشوێنداچوونت نەبێت و نەخوێنییەوە. کتێب خوێندنەوە یەکێکە لە مەرجەکانی کەسیەتیی سەرکەوتوو. تۆ ئەگەر نەخوێنییەوە، ئەوا بە وڵات، مێژوو، کولتوور و ئایینی خۆیشت نامۆیت. وەک ئەو تاکە نامۆیە وایت، تازە لە وڵاتێکی خۆرئاوادا، بە پەنابەر وەرگیرابێت، کە هێشتا تەقەی سەری دێت و زمانی وڵاتی دووەم فێر نەبووە.\nمن لەوە دڵنیام کە 99%ی ئەو کوردە موسڵمانانەی کە سەریان بچێت نوێژیان ناچێت، نازانن ئیسلام چەند مەزهەبی باوەڕپێکراوی هەیە و ناوی ئەو مەزهەبانەیش چین! جا کە ئەوان یەک لەباری ئایینیی خۆیان ئەوەندە کۆڵەوار و نەشارەزا بن، ئەوا دڵنیا بە هیچ سەبارەت بە ئایینەکانی عیسایی و یارسانی و ئێزدی نازانن، کە لە نیشتمانێکدا ماڵ بە ماڵەوە پێکەوە دەژین. ئایا لەجێیە تۆ کە باپیرە دێرینەکانت زەردەشتی بووبن، کەچی تۆی نەوەی نوێ، هیچ سەبارەت بەو ئایینە دێرینە نەزانیت، لە حاڵێکدا ئەگەر تۆ لێ ببڕێیت و ڕۆژانە ساتێک بۆ خوێندنەوە تەرخان بکەیت، ئەوا دەتوانیت بەئاسانی بەسەر ئەم کێماسییەدا زاڵ ببیت.\nبیرت بێت، خوێندنەوە دەمانباتەوە بۆ ئامێزی ئەفسووناویی ڕۆمانتیک. بۆ لای هەموو ئەو ئیکۆنە جوانانەی جاران، که هەموو پێیان سەرسام بووین و سەروەختێکە لێمان بزر بوون. دەمانباتەوە بۆ لای ئەو جوانییانەی، کە وەک دانەی مرواری لەبنی دەریا و زەریاکاندا بێدەنگ و پەنهانن. کردەی خوێندنەوه دەروونمان لە خەوش پاک دەکاتەوه و دەمانکاتەوە بە تاکی ئارام و مرۆڤدۆست. جارێکی تر، بە جوانییەکانی گەردوون و نیشتمانی خۆمان ئاشنامان دەکاتەوە و پرسی هەبوونمان دێنێتەوە بەر دیدەی خەیاڵ.\nئەو کۆمەڵەی میانەی لەگەڵ کتێبدا تێکبچێت، بەتایبەتی ڕشتە ئەدەبییەکانی وەک ڕۆمان و چیرۆک و مەیلی خوێندنەوەیانی نەبێت، سوور بزانه، ئەوه جڤاکێکی دڵمردووە و خراپ بە بریقوباقی پار و پوول خەڵەتاوه. هەژموونی لایەنە مادییەکانی ژیان، تاسه و مەیل، یان چێژی خوێندنەوه و دۆستایەتیی کتێب و فەرهەنگی لەبیر بردووەتەوه، کە دەکاتە دۆستایەتی لەگەڵ ئەقڵ و ئاوەز.\nلە ڕاستیدا گەورەترین سامان بۆ مرۆڤ ئاوەزە نەک زێڕ و زمبەر، خۆراکی ئاوەزیش کتێبە. کۆمەڵێک لە کتێب دوور کەوتبێتەوە، ژیانێکی وشکوبرینگ بەسەر دەبات. چێژیش لە کایەکانی ژیان نابینێت. کۆمەڵی وەها تەوەزەل لە چەمکە مرۆڤییانەکان و پێوەندییە مرۆڤییانەکانیش دەتۆرێت و لێیان دوور دەکەوێتەوه. ئەندامانی ئەو کۆمەڵه، بەرەبەرە وەک ڕۆبۆتی بەرنامه بۆ داڕێژراویان لێ دێت. بەئاسانییش دەخاپێن و دەکەونە بن هەژموونی ئایدیولۆگیاوە، جا هەر ئایدیۆلۆگیایەک بێت.\nجێی خۆیەتی لەڕێی وەزارەتی ئەوقافەوە، وێڕای ڕشتەی ئایین، کتێبی دیکەی فرە جۆری سەر بە ڕشتەکانی فەلسەفە، مێژوو، ئەدەب و زانست بە مزگەوتەکانی شار بدرێت. هەر مزگەوتێک کتێبخانەیەکی هەبێت، ئەمینێکی کتێبخانە بەڕێوەی ببات. لەوێدا هۆڵێک بۆ خوێندنەوە هەبێت و ئەهلی جومعە و جەماعەت هان بدرێن کاتی پشوویان بە خوێندنەوە بەسەر بەرن.\nپێم باشە ڕێ بە ڕووناکبیران بدرێت، هۆڵی مزگەوت بۆ گرێدانی کۆڕ و سیمیناری ئەدەبی، هونەری و زانستی بەکار بهێنن. بۆ ئەم مەبەسته، ماوەی نێوان نوێژی عەسر و ئێوارە کاتێکی لەباره. جێی خۆیەتی لەوێدا کۆڕ سەبارەت بە مێژوو، زمان و ئەدەب... گرێ بدرێت. دەکرێت لەو ماوەیەدا ژمارەیەک کتێبی بەسوودیش بە ئامادەبووان بناسێنرێن و هەر جارەی، بۆ ماوەی نیو سەعاتێک لەسەر کتیبێکی گرنگ، قسە بۆ ئامادەبووانی ئەو کۆڕانە بکرێت. لەوێدا بەدرێژیی گرنگیی پرۆسێسی خوێندنەوەیان بۆ ڕوون بکرێتەوە. دەکرێت بۆ ڕاییکردنی ئەم پرۆژەیە، مزگەوت و کتێبخانە گشتییەکانی شار و یەکێتیی نووسەران لەنێوان خۆیاندا هاریکاریی یەک بکەن.\nزۆر گرنگە مامۆستای ئایینی، کە ڕۆژانە ڕاستەوخۆ تەماسی لەگەڵ جەماوەرێکی زۆری نوێژخوێندا هەیه، تاکێکی شارەزا و ڕووناکبیر بێت، ئاگاداری گەشەی دونیای سەردەم بێت، تا ئەهلی جەماعەت لێی سوودمەند بن. بۆ سەرخستنی پرۆژەی بەکولتوورکردنی پرسی خوێندنەوه هاریکاریی نێوان وەزارەتەکانی ئەوقاف و پەروەردە و ڕۆشنبیری و خوێندنی باڵا هەنگاوێکی زۆر گرنگە.\nهەر بەنیازی پشتگیریی لە پرۆسێسی خوێندنەوه، دەشێت لەدوای قۆناغی بنەڕەتییەوە، نمرەی دەمیی لە ڕشتەی زماندا، لەسەر شیکار و گێڕانەوەی چیرۆک بێت، کە خوێندکار خۆی له دەرێی پرۆگرامی قوتابخانەدا خوێندوویەتییەوه. دەشێت هەر لێرەشەوه هانی خوێندکاران بدرێت جاروبار، بڕێک لە پرۆگرامی وشکی قوتابخانە دوور بکەونەوه. یەک لە باری قۆناغی دواناوەندی، دەشێت بۆ هەر ڕۆمانێک، کە قوتابی خوێندبێتییەوە و قسەی لەسەر کردبێت، مامۆستای ڕشتەی زمان، چەند نمرەیەکی بداتێ.\nکتێب بۆی هەیە ژیانی خوێنەری خۆی لە بناغەوە بگۆڕێت، وەک کتێبی فەلسەفە و ئایین. ئەوەیش بزانە، بۆ پرسی خوێندنەوە، هەڵکشانی تەمەن کێشە نییە. دەکرێ هەتا بەسەر زیندوو بیت بخوێنەوە. خوێندنەوە واتە وردبوونەوە لە هەبوون و واتاکانی و نهێنییەکانی گەردوون.\nلە زەمانێکدا کە پرۆسێسی نووسین گۆڕانی گەوهەریی بەسەردا هاتبێت، نووسەر لەبری قەڵەم و کاغەز، کیبۆردی کۆمپیوتەر و ڕووبەری ئەلکترۆنی بەکار بهێنێت، ئەوا پرسی خوێندنەوەیش کە تەواوکاری نووسینە، گۆڕانی بەسەردا دێت. خوێنەر دەکارێت بەپێی مگێز و توانای بینینی خۆی و توانای ئامێرە ئەلکترۆنییەکەی بەردەستی لاپەڕەی گچکە، یان گەورە هەڵبژێرێت، چەندی بوێت پیتەکان گەورە بکات. دەکرێت ئەو بۆ هەر کوێیەک بە سەفەر بچێت، کتێبخانەیەکی ئەلکترۆنی لەگەڵ خۆیدا ببات، کە جاران ئەم ئاسانکارییانە نامۆ بوون. لێرەدا پرسیاری گرنگ ئەمەیە: لەگەڵ ئەم گەشە و گۆڕانەشدا، ئایا ئینتەرنێت دەتوانێت جێی کتێب بگرێتەوە؟\nزۆرن ئەوانەی کاتێک دەیاندوێنیت، پێیان وایە، کە تۆڕی ئینتەرنێت بۆی هەیە جێی کتێب بگرێتەوە. ئەوان دەتوانن هەر زانیارییەکیان گەرەک بێت لەوێدا بەدەستی بهێنن. کەواتە ئیتر ئەوان دەستبەرداری کتێبی کاغەزین دەبن. ڕاستت دەوێت جیاوازییەکی زۆر لەنێوان کتێب و پێگە ئەلکترۆنییەکاندا هەیە. کتێب کێش و بیچمی بەرجەستە و بەهای خۆی هەیە. کتێب بوونێکی بەرجەستەی هەیە. تۆ دەتوانیت دەستی لێ بدەیت. گوێت لە خشەی پەڕەکانی دەبێت. ئەو ڕۆژە گەیشتبیتە هەر جێیەک، دەکرێت دیاری و نیشانەی بکەیت، بۆ ئەوەی دواتر بە ئاسانی بچیتەوە سەری.\nتۆی خوێنەر وەک ئەوەی گفتوگۆ لەگەڵ کتێبەکەی بەردەستتدا بکەی، دێیت هێڵ بەژێر ڕستە و بازنە بەدەوری وشە گرنگەکاندا دەکێشیت. لە پەراوێزدا وردە سەرنجی خۆت دەنووسیت. دەتوانیت بۆنی پەڕەکانی بکەیت. واتە هەستەکانی بینین و بۆن و بەرکەوتن پشکداری لە خوێندنەوەی کتێبەکەدا دەکەن. تۆ وەک هاوڕێیەک، یان وەک پارچەیەکی ئەنتیک سەیری کتێب دەکەیت و ماڵەکەتی پێ دەڕازێنیتەوە. کتێب سرووت و کولتووری خۆی هەیە. تۆ بەڕێزەوە لەسەر ڕەفەی کتێبخانەکەت دایدەنێیت. پۆلێنیان دەکەیت. تۆ هەردەم وەک سەرمایەیەکی بەنرخ سەرنجی کتێبخانەکەت دەدەیت. من دەتوانم بڵێم، کتێبخانە کەسیەتی و شکۆ بە ماڵ دەبەخشێت و دەیڕازێنێتەوە، بۆیە تۆ بەڕێزەوە، بۆ یادگار، وێنەی لەپاڵدا دەگریت. ڕەنگە هەفتانە تۆزیشیان لێ بتەکێنیت. هاوڕێ و کەسوکارت بەڕێزەوە، کتێبت لێ دەخوازن.


ئاره‌ش حوسێن په‌ناهی، چالاکی کوردی، دەست بەسەر کرا | Roji Kurd ڕۆژی کورد\nماڵەوە ڕۆژهه‌ڵاتی ناوه‌ڕاست ئێران ئاره‌ش حوسێن په‌ناهی، چالاکی کوردی، دەست بەسەر کرا\nئاره‌ش حوسێن په‌ناهی، چالاکی کوردی، دەست بەسەر کرا\nئاره‌ش حوسێن په‌ناهی، چالاکی کوردی خه‌ڵکی دێولان و برای ئەمجەد حوسێن پەناهی چالاکی ناسراوی کورد، له‌لایه‌ن هێزه ئه‌منیه‌تییه‌کانه‌وه ده‌ستبه‌سه‌ر و بۆ شوێنێکی نادیار گواستراوه‌ته‌وه.\nڕۆژی کورد: به‌پێێ ڕاپۆرتی کۆمه‌ڵه‌ی چالاکانی مافه‌کانی مرۆڤ له ئێران، له ماوه‌ی چه‌ند ڕۆژی ڕابردوودا، هێزه‌کانی سه‌ر به وه‌زاره‌تی ئیتلاعات، چالاکی کورد، ئاره‌ش حوسێن‌په‌ناهی یان دەست بەسەر کردووە.\nدەست بەسەر کردنی ئارەش حوسێن پەناهی لە کاتێکدا بووە کە ناوبراو له تارانه‌وه بۆ ئاوایی خۆی گەڕاوەتەوە.\nئارەش حوسێن پەناهی، دانیشتووی ئاوایی قروچیای نزیک شاری دێولان سه‌ر به پارێزگای سنه‌یە.\nیه‌کێک له ئه‌ندامانی بنه‌ماڵه‌ی حوسێن په‌ناهی له‌م باره‌وه ڕایگه‌یاندووه، پاش ٣ ڕۆژ هه‌وڵی بێ وچان، ڕۆژی دووشه‌ممه ٢٧ی بانه‌مه‌ڕ له‌لایه‌ن ئیداره‌ی ئیتلاعاته‌وه له پێوه‌ندییه‌کی کورتی ته‌له‌فونی‌دا به‌م بنه‌ماڵه‌یە ڕاگه‌یاندراوە  که ئاره‌ش له‌لایه‌ن هێزه‌کانی ئیداره‌ی ئیتلاعات له شاری دێولان ده‌ستبه‌سه‌ر کراوه؛ بەڵام سه‌ره‌ڕای ئه‌م ئاگادار کردنه‌وه‌یه سەردانی به‌رده‌وامی بنه‌ماڵه‌ی حوسێن په‌ناهی بۆ ئیداره‌ی ئیتلاعاتی ئه‌و شاره هیچ ئاکامێکی لێ نه‌که‌وتۆته‌وه‌و تا ئێستاش هیچ هه‌واڵێکیان لەسەر هۆکاری گرتن‌و شوێنی ڕاگرتنی ئاره‌ش پێ نەدراوە.\nشایانی ئاماژەیە، تا ئێستاش هۆکاری دەست بەسەر کرانی لە ناکاوی ئارەش حوسێن پەناهی ناڕوونە.\nماوەی دوو مانگ بەر لە ئێستا، ڕۆژی کورد ئاگادار کردابۆوە کە هەڕەشەی دەست بەسەر بوون لەسەر ئارەش حوسێن پەناهی هەیە بەڵام بە هۆی پاراستنی ئاسایشی ناوبراو، ڕۆژی کورد خۆی لە بڵاو کردنەوەی هەواڵەکە پاراستبوو.\nبابەتی پێشووسایکس پیکۆ دوای سەد ساڵ\nبابەتی دواترپێنج کەسی تریش لە زیندانی ورمێ بۆ سێدارە ئامادە کراون


1/4/2020 4:41:45 PM\n8468 جار خوێندراوەتەوە\nکوشتنا قاسم سلێمانی ل ڤی دەمی ب باوەریا من ئەمریکایێ بەرسڤا چەند نامەیێن ئامادەکریێن ئیرانی دا ل روژهەلاتا ناڤین ئەگەر ئەم ڤەگەرین بو سالا (2003) هاتنا ئەمریکایێ بو عیراقێ هەرفاندنا رژێما عیراقی یا وی دەمی تا نها خاندنەکێ بو رولێ ئەمریکایێ ل عیراقێ بکەت.\nل سەر چەند خالێن ستراتیجی کو خاستا ئەمریکا بون ل عیراق و روژهەلاتا ناڤین ئەوژی وەکە سەروکێن ئێک ل دوڤ ئێکێن ئەمریکایێ چەندین جار ل هەمبەر رایا ئەمریکی و جیهانی باس دکر بنبرکرنا تیرورێ یە ل جیهانێ و بەردەوام ئیران ب چاڤکانیا تیرورێ دزانی.\nل روژهەلاتا ناڤین تا ڤێرە ئیران بو ئەمریکا ئەو ئەکتەر بو ل ڤان سالێن داویێ پشتی ئالوزیێن سوریێ ئێدی ئێدی ب رونی دیار دبو ئیران دخازیت ب دیمەنەک جووداتر ژ بەرێ خۆ نیشانا ئەمریکایێ بدەت ئەوژی لاوازکرنا پێگەهێ ئەمریکی ل روژهەلاتا ناڤین تا ئاستەکێ باش ئیران کاری ڤێ چەندێ بکەت ئێدی ئەمریکا هەست ب وێ چەندێ کر کو گرانیا وێ ل روژهەلاتا ناڤین ل سەر دەستێ ئیرانێ یا کێم دبیت تا کار گەهشت وی ئاستی گەفێن جدی ل ئیرانێ بکەت.\nهەروەسا سەپاندنا سزایێن ئابوری بو سەر ئیرانێ ئەمریکا نەگەهاند کەنارێن ئارامبوونێ ل هەمبەر ئیرانێ ب باوەریا من سەروکێ نها یێ ئەمریکایێ دخازیت زێدەتر خۆ وەک پالەوانێ دیروکا سەردەم خۆ نیشانی ئەمریکا جیهانێ بدەت ژ بەر کو پشتی هاتنا ئەمریکایێ ل سالا (2003) ێ شوندا ئیران گرێکا مەزنا هەمبەری سەروکێن ئەمریکا بوو، ئەڤ گرێیە هەر وەک خۆ مایە لەو ما سەروکێ نها یێ ئەمریکا دەست ب کوشتنا کەسێ مەترسیدارێ هەمبەری ئەمریکایێ کر یا کو پشتی کوشتنا قاسم سێمانی دهێت چاڤەرێکرن ئەوە ب رەنگەکێ راستە راست گهورین ل سەر شێوازێ مل ملانا ئەمریکایێ و ئیرانی دێ ل پەی بیت ل ناڤچەیێ ب باوەریا من شێوازێ بەرهنگاریا ئەمریکا ل هەمبەر ئیرانێ دێ ئەو بیت ئێدی ئیران نە کاریت ژ روژهەلاتا ناڤین و ئەمریکایێ را بێژە ئەز کارەکتەرێ سەرەکی یێ ئێکلا کرنا پرسێن سترایجیک یێن روژهەلاتا ناڤینم


کارەکانی نادییە موراد لە ٢٠٢٠دا – chawyxelk.org\nکارەکانی نادییە موراد لە ٢٠٢٠دا\nلە سەرەتای ٢٠٢٠ تا کۆتایی ساڵەکە نادیە موراد توانی چەندین پڕۆژەی گەورەو سودبەخش لە چەندین بواری جیاواز ئەنجام بدات لەپێناو خزمەتکردنی هاوڵاتیانی ئێزیدی.\nهەرچەندە لە٢٠١٤ دا داعش هەوڵیدا بە وێرانکردنی ژێرخان، بۆ ئەوەی نادییە ڕێگە لەم ئەگەرە بگرێت و لە ماوەی ساڵی ڕابردوودا دەستپێشخەری کرد لە هەوڵی گەڕاندنەوەی ئەو ژێرخانەدا بۆ ئەوەی ئاسانکاری بۆ دواڕۆژێکی سەقامگیرتر و سەربەخۆتر بۆ هەموو شەنگالیەکان بکات، کەئاسانکاری دەکات بۆ گەڕانەوەی ئاوارە ئێزدییەکان بۆ سەر ماڵ و حاڵی خۆیان لە قەزای شەنگال بە گەڕاندنەوەی سیستەمی ئاو لە ناوچەکەدا.\nهەر لە ٢٠١٤ەوە تا ئێستا پێداویستی ئاو زیاتر پشتگوێ خراو و پیس ببون، بەڵام نوێبوونەوەی ژێرخانی ئاو و پاکوخاوێنیەکەی دەبێتە هۆی بەرەو پێشچوون لە بواری تەندروستی کۆمەڵگا و کشتوکاڵ و پەروەردەدا..\nیەکێک لە پڕۆژە گرنگەکانی نادییە موراد بەهێزکردنی سیستەمی تەندروستی بوو لەناوچەکە، لەکاتێکدا تەندروستی جیهانی بەهۆی ڤایرۆسی کۆرۆنا سەختی زۆری بەخۆیەوە بینی، بەڵام دەستپێشخەرییەکەی نادیە بەردەوام بووە لەوەڵامدانەوەی پەتای کۆرۆنا و هەوڵەکانی بۆ فراوانکردنی خزمەتگوزارییە تەندروستییەکان لەهەرێمدا.\nلە ٢٠٢٠ دا ڤایرۆسی کۆرۆنا (#كۆڤيد_١٩) بووە هۆی ئەوەی کە خوێندکاران واز لە خوێندن بهێنن لەسەرتاسەری جیهان. بۆ منداڵانی ئێزدی لە قەزای شەنگال ، ڤایرۆسەکە تەنیا ڕێگر نییە لەبەردەم دەستپێکردنەوەی خوێندن و گەڕانەوەی خوێندکاران ، گەورەترین بەربەستە کە منداڵان و خوێندکارانی ئێزدی بە گشتی ڕووبەڕووی دەبنەوە، نۆژەنکردنەوە و دووبارە کردنەوەی ئەو قوتابخانانەی کە ساڵی ٢٠١٤ کرا، نادیە دەستپێشخەری ئەمساڵی بۆ کارکردن بوو لە کەرتی پەروەردە لە ڕێگەی گێڕانەوەی:\n١٥ قوتابخانەی بنەڕەتی،٣ قوتابخانەی ناوەندی، جگە لەدروستکردنی ٢ قوتابخانەی نوێ، زیاتر لە لە ١٧ قوتابخانە کەلوپەلی ئۆفیس و پێداویستی قوتابخانەیان بۆ دابین کراوە کە زەمینەی بۆ زیاتر لە ٨٣٠٠ خوێندکار خۆشکردوە بگەڕێنەوە بۆ خوێندن بە کوالێتییەکی بەرز.\nلەدرێژەی پڕۆژەکانی نادییە پرۆژەی تواناسازی ژنان کە جەخت لەسەر ڕزگاربووانی جینۆسایدی ئێزدیەکان کراوەتەوە، لەسەر بنەمای پێویستی ڕاستەقینە کە خودی ڕزگاربووەکان گوزارشتیان لێ کردووە و دیزاینیان کردووە بۆ ئەوەی بە توانا و سەرچاوە بۆ پاڵپشتی کردنی خێزانەکانیان ژنان بەهێز بکەن و چالاکانە بەشداری کۆمەڵگاکەیان بکەن. هەروەها زیاتر لە ٦٢٧ ژن و کەسوکاریان لە شەنگال پشتگیری کراون. لەهەمان کاتدا ٤٣٨ کێڵگە کە ژن خاوەنێتی ئاوەدان کراوەتەوە. ١٣٠ ڕزگاربوو پێداویستی ناوماڵیان وەرگرتووە، و ٥٧ ڕزگاربوو پشتگیری مادییان بۆ کراوە بۆ کردنەوەی بازرگانی خۆیان و هەروەها چەند پڕۆژەی تر کراوە بۆ پشتگیری کردن لە ژنان.\nجۆرێکی تر لە چالاکەییەکان هەڵگرتنی پاشماوەی ناوچە سەرەکیەکانە کە سود بە دانیشتوانی ئێستای دەسەڵاتی دادوەری دەگەیەنێت، کە تێیدا لە کاریگەرییەکانی شەڕ ڕزگارییان دەکات و هانی ئاوارەبوان دەدات کە بگەڕێنەوە ناوچەکانیان لە پەیوەندی بە پێشکەوتنەکان.\nلە ڕێگەی بەرنامەی تواناسازی و بژێوی ژنانەوە، دەیان ژنی ئێزدی کە چیرۆکی هاوشێوەیان هەیە لە ڕزگاربونیان لە دەستی داعش و نەمانی هاوسەرەو بەخێو کردنی منداڵەکانیان، راهێنانی کارامەیی و پێدانی پارەی کاش پێیان بۆ ئەوەی دەست بە کارەکانی خۆیان بکەن.\nنزیکبوونەوەی «جەژنی ڕۆژوو» ی ئێزدییان، گرینگی ڕۆڵی بە کۆمەڵگەی ئێزدیمان بیردێتەوە کە ٢٠١٤ زۆربەی مەزارگە ئێزیدیەکانی شەنگال لەلایەن داعشەوە لەناوبردراون، بەهەوڵێک بۆ لەناوبردنی کلتور و ئاین، بەڵام دەستپێشخەریەکەی نادیە، بە گەڕاندنەوەی مەزارەکانی وەک شێخ حەسەن، دەسەڵاتی بە کۆمەڵگای ئێزدی دەدات، کە کلتوری خۆیان بپارێزن و بە ئازادی ئاینەکەیان پراکتیزە بکەن لەگەڵ نزیکبوونەوەی تەواوبوونی شوێنێکی ئارام بۆ ئاهەنگی پشووی داهاتوو دابین بکات.\nدەستپێشخەرییەکی تری نادیە، دروستکردنی پڕۆژەی پشتگیری بۆ ژنانی جوتیارە کە هاوکاری ڕاستەوخۆ و هەستدار بە ژنانی وەک ئارنۆ پێشکەش دەکات. ئارنۆ دوای ئەوەی لە بەرنامەکەدا ناوی خۆی تۆمار کرد، ئاژەڵ و ڕاهێنانی لەسەر چۆنیەتی خواردن و بەخێوکردن و بەخێوکردنی ئاژەڵەکان وەرگرت.\n“من لە ڕێگەی ئەم پرۆژەیەوە ئەنجامی دەستبەجێم بینیوە ژیانم بۆ باشتر گۆڕاوە ئەم پڕۆژەیە وای لێکردم زیاتر پشت بە خۆم ببەستم بە پێشخستنی توانا کشتوکاڵییەکانم و کەمکردنەوەی دڵەڕاوکێکانم.”\nئامانجی پرۆژەکە شوبهاندنە بە ژنان بۆ ئەوەی پەرە بە کاری جوتیاری خێزانیی و بەدەستهێنانی داهاتێکی جێگیر بدات، بەڵام ئارنۆ دەڵێت کاریگەریەکان لە تەواوی کۆمەڵگادا بڵاوبوونەتەوە ئەو پرۆژەیە کاریگەری زۆر باشی لەسەر کۆمەڵگا دروست کردووە وەک ژنان پێویستمان بە ڕۆڵی زیاتر هەیە لە کۆمەڵگادا پلانم هەیە بەردەوام بم لە کارکردن لەسەر چالاکییە شیرەمەنییەکان و پێشخستنی کەرتی کشتوکاڵ.\nبۆ زۆرێک لە خێزانەکانی شەنگال نزیکترین نەخۆشخانە چەند کاتژمێرێکی نێوانە بەڵام دەستگەیشتن بە چاودێری تەندروستی گرنگ زۆرجار مانای ژیان یان مردن دەگەیەنێت – بەتایبەتی لەکاتی بڵاو بونەوی ڤایرۆسی کۆرۆنا، لە ڕێگەی چاککردنەوە و دابینکردنی بنکەی چاودێری تەندروستی سەرەتایی، لە شوێنە سەختەکان لە شەنگال، چاودێری تەندروستی دابین دەکات، پرۆژەی چاودێری تەندروستی سەرەتایی لە (تەل عەزەر) لە باشوری شەنگال، بۆ پاراستنی تەندروستی دایکان و تازە لەدایک بووان، تیشک دەخاتە سەر نۆژەنکردنەوە و دابینکردنی بەشی منداڵبوون لە تل عەزەر.\nلەهەمان کاتدا ، دەستکێش و پاکژکەرەوەکانی دەست ، ئەم شتە سادەیانە دەتوانن جیاوازییەکی قوڵ دروست بکەن و دەتوانێت هۆی بڵاوبوونەوەی ڤایرۆسی کۆرۆنا کەم بکات دابینکران وەک: دابین کردنی سەدان بوتڵ پاکەرەوی دەست، دەیان پاکە دەستکێشو دەیان لولەی ئۆکسجین.\nلە قوتابخانەی سەرەتایی قەحتانیە کە بەم دواییانە لە لایەن “دەستپێشخەری نادیا” چاک کرابووەوە، کە کەلوپەلی ناوماڵ و شارۆچکەیەکی بچووکی یاری (مەیدانی یاری) لە ناو قوتابخانەکە دا ئامادە کراوە، خوێندکارانی ناوچەکە لە ئاڵۆزی ناوچەکەدا دەتوانن جارێکی دیکە چێژ لە ژینگەیەکی ئارام بۆ فێربوون و یاریکردن وەرگرن.\nهەروەها شارەوانی خۆجێی لە ناوچەی شەنگال، کەمی سەرچاوە و توانای ڕوبەڕووبوونەوەی هەیە،هەر بۆیە دەستپێشخەری نادیە بە هاوبەشی لەگەڵ USAID کارەدەکات، وەک بەشێک لە بەرنامەی چاککردنەوە بۆ لابردنی پاشماوەکانی جەنگ و پاککردنەوەی شاری شەنگال، لەگەڵ ئەمانەشدا نەخۆشخانەیەکیتر لە شەنگال دروستکرا، یەکەم بنکەی پزیشکی گشتگیر بوو لە دەسەڵاتی دادوەریدا.\nپڕۆژەی “ئاو بۆ من” بووە یەکێکیتر لە دەستپێشخەرییەکان نادیە کاری بۆ کردووە لەماوەی رابردوودا کە خێزان، کێڵگە، نەخۆشخانە و خوێندنگەکانی شەنگال ئاوی پاکیان دەست کەوێت لە ڕێگەیەوە لەگەڵ نۆژەنکردنەوەی ژێرخانی بەردەوام ئاو و پاکژکردنەوە لە گوندەکانی باکور، لە ئێستادا کارەکانی نۆژەنکردنەوەی ئاو و پاکژکردنەوە لە باشوری شەنگال- بە گوندی هیڵی دەستپێ کردووە لە بەشێک لە چالاکییەکانی نادییە،دابەشکردنی ٦٢٠٠ سەبەتەی خۆراکیی بوو KCA دابین کرد کە یارمەتی خۆراک پێشکەش بە٣٩ هەزار کەس کراوە لە دەسەڵاتی دادوەری بۆ ئەوەی یارمەتیان بدات لە چارەسەری ڤایرۆسی کۆرۆنا.\nدەستپێشخەرییەکەی نادیە بەردەوامە لە هەماهەنگی و چالاکییەکانی لەگەڵ بەڕێوەبەرایەتی کارەبای شەنگال بۆ دووبارە گرێدانی تۆڕی فەرمی کارەبا بە گوندەکانی باشوری قەزای شەنگالەوە تا خزمەتگوزارییە سەرەتاییەکانی دەسەڵاتی دادوەری زیاتر بنێتەوە، ئێزدییەکان زیاتر توانای گەڕانەوەیان دەبێت بۆ سەر ماڵ و حاڵی خۆیان و دەست بە ژیانیان بکەنەوە.\nژنانی ئێزدی بە پەرۆشن بۆ ئەوەی لە شەنگال بژێوی خۆیان بەدەستبهێنەوە و پشتگیری خێزانەکانیان بکەن، بەڵام پێویستیان بە ئامراز و سەرچاوە هەیە بۆ ئەوەی دەست پێ بکەن، و دەستپێشخەری نادیە بە هاوبەشی لەگەڵ ڕێکخراوی کۆچی نێودەوڵەتی (IOM) ڕێکخراوی (Machine East) وۆرک شۆپی بچوکیان بۆ ئەوەی ژنان بۆ ئەوەی دەست بە کار و کارەکانی خۆیان بکەن.\nپرۆژەی ئاوی گوندی “هایلی”\nدەستپێشخەریەکەی نادیە کار دەکات بۆ ئەوەی دەستگەیشتن بە ئاوی خواردنەوە بۆ ئێزدییەکان دابین بکرێت و بگەڕێنەوە سەر ماڵ و حاڵی خۆیان لە گوندی “هایلی” لە باشوری شەنگال. پڕۆژەی ئاو بۆ گوندنشینان دروست دەکرێت ، کە بریتیە لە چاککردنەوەی بیرەکان و دروستکردنی تانک و پەمپی ئاوی پۆڵایین . پڕۆژەکە لەلایەن ڕێکخراوی دۆرکاسی هۆڵەندییەوە جێبەجێدەکرێت.\nجگە لەمانە پرۆژەی هاوکاری ماڵی نادیە، پارەی کاش و پشتگیری کۆمەڵایەتی دەروونی، یارمەتی ڕزگاربووانی ئێزدی و خێزانەکانیان دەدات.کاتێک ژنان بە هەڵبژاردن دەسەڵاتیان پێ دەدرێت، کار بۆ پێشخستنی سەقامگیریکۆمەڵایەتی و ئابووری کۆمەڵگاکانیان دەکەن بۆ نەوەکانی داهاتوو.\nیەکێکیتر لە پڕۆژەکانی نادیە چاندنی گیای سروشتی، دانانی گڵۆپ و قەنەفە و گەڕاندنەوەی دامەزراوە تەندروستییەکان، کە لەلایەن ئاژانسی ئەمریکا بۆ گەشەپێدانی نێودەوڵەتی (USAID) پارەیان بۆ تەرخان کراوە، پارکی تاخی لە قەزای شەنگال ئاوەدان کردەوە و لەلایەن ڕێکخراوی خۆرهەڵاتنی ناوخۆییەوە جێبەجێ کرا،کۆمەڵگە لە شەنگال ئێستا بۆشایییەکی پارێزراوی هەیە بۆ کۆبوونەوە، کۆمەڵایەتیبوون، یاری کردن و بنیادنانەوەی بۆندە کۆمەڵایەتییەکان بە چاوپێکەوتنی خەڵک لەم پارکە گشتییە.\nپارکی تەئاخی دەکەوێتە ناوەندی شەنگال پارکی تەکی پێشتر ڕۆڵێکی گرنگی لە ژیانی خەڵکی شەنگالدا هەبوو، کە شوێنێکی گشتی بوو بۆ دڵخۆشکردنی خێزانەکان بەڵام پارکەکە لە کاتی داگیرکردنی داعش تێکشکێنرا و پاش ئازادکردنی پشتگوێ خرا. بۆ یە التعافي لە شەنگال و USAID بە دەستپێشخەری نادیە پارکەکە بوژێنرایەوە.


كورد مالَ و كةرةستة لةو ثاشماوةي ضةكانة دروستدةكات كة سةردةمصك سةدام لة دذيان بةكاري دةهصنان. | Institute for War and Peace Reporting\nكورد مالَ و كةرةستة لةو ثاشماوةي ضةكانة دروستدةكات كة سةردةمصك سةدام لة دذيان بةكاري دةهصنان.\nفرمان عبدالرحمن لة سلصماني\nتةنها شتصك كة ئةو ديمةنة هصمنانةي دةشصواند ئةوةبوو كة كؤلَكةكان لة ثارضةي دواوةي طوللة هاوةني تةقيوة دروستكرابوون.\nبةكر مستةفا وتي" لة دواي راثةريني سالَي 1991 كة طةرِاينةوة بؤ ناوضةكةمان، كةرةستةي خانوو دروستكردن زؤر طرانبوو،" هةروةهاوتي" لةبةر ئةوة لة دروستكردنةوةي خانووةكانماندا ثةنامان بؤ ئةو كةلوثةل و ثاشماوة سةربازييانة برد كة لة شةري ئصران-عصراق بةجصمابون."\nزؤربةي عصراقييةكان طوللةهاوةن و تؤث و موشةك و كةرةسةي تر- ثاشماوةي ضةندين سالَ لة ناكؤكي كة بوونةتة زبلَ و خاشاك- بةكةلَكن بؤ كاتي ذياني هصمنانةو مةدةنيانةيان.\nشتصكي سةيرة كة زؤر خةلَك لة هةرصمي كوردستان ثاشماوةي سةربازي بؤ مةبةستي مةدةنيانة بةكاردةهصنن ئةو كةرةسانةي كة ثاشماوةي ضةك و تةقةمةنين كة دذي كورد بةكاردةهصنران لةسةردةمي رذصمي سةدام حوسةيندا.\nماوةي سالاَنصكة، غةريب عةزيز جوتيارصكي تةمةن 67 سالَ، لولة تؤثصكي سوتاو بةكاردةهصنصت بؤ ئاوداني كصلَطةكةي، وتي" هيض رصطة ضارةيةكي ترم نةبوو جطة لةمة." غةريب خةلَكي شارباذصرة كة دةكةوصتة باكووري سلصمانييةوة.\nشيلان عبدالقادر، 28سالَ، قةواني طوللة تؤث وةك طولَدان بةكاردةهصنصت، كة ئصستا طولَي زةردو سوريان تصدا شؤربؤتةوة،" لةبةر ئةوةي[ قةوانةكان] شصوةيان زةردو درصذكؤلةن، بؤ طولَدان زؤر جوانن."\nحسين والي، 42 سالَ، بذصوي خؤي بة شوفصريكردني ئيفايةكي سوثايي روسي دابيندةكات كة ثصشتر لةلايةن طاردي كؤماري عصراقييةوة بةكاردةهصنران. والي ئةو ئؤتؤمبيلةي لة سةربازطةي سةلام لة سلصماني بة لةكاركةوتويي دؤزيوةتةوة و ضاكي كردوةتةوةو ئصستا بؤ طواستنةوةي خواردةمةني بةكاردةهصنيت.\nبة ئاماذةكردن بؤ هةلَمةتي ئةنفالي سالَي 1988 كة تيايدا لة لايةن رذصمي ثصشوةوة 182 هةزار كوردي تيا سةرنوطم كراو ضوار هةزار طوندي تيادا خاثوركرا حسين وتي" نازانم ئةم ئيفاية ضةند كوردي ثص ئةنفال كراوة،" هةروةها وتي" ئةوةنة ئةزانم كة ئصستا بةم ئيفاية، ئةتوانم بذصوي خؤم و عايلةكةم دابينبكةم."\nحاجي مةسيفي، بةرصوةبةري طشتي كاروباري مين لة ئيدارةي سلصماني، هؤشياريدا لةوةي كة بةكارهصناني ثاشماوة سةربازييةكان بؤ مةبةستي مةدةني سةلامةت نيية.\nحاجي مةسيفي وتي"ئصمة بةهيض شصوةيةك و بؤ هةر مةبةستصك بصت بةلامانةو باش نيية خةلَكي مةدةني نزيكي تةقةمةني و ثاشماوةي سةربازي بكةوصتةوة ضونكة دوا رِةنطة بة مةرطي ئةو كةسة كؤتايي بصت."\nبةلاَم بةهؤي ئةوةي كة كةرةسةي ئةساسي طرانة، ئةم جؤرة هؤشياركردنةوانة كاريطةرييةكي كةميان هةية.\nلة كاتصكدا زؤربةي خاشاكة سةربازييةكان بؤ مةبةستي عةمةلي بةكاردةهصنرصن، بةلاَم كةسانصك هةن كة كاري داهصنةرانةيان ثص ئةنجام داون.\nهونةرمةند زيرةك ميرة، 24 سالَ، دواي هةلَمةتة سةربازييةكةي ئةمةريكا بؤ سةر عصراق، كاتص ضووة ناو سةربازطةيةكي ضؤلَكراوي سوثاي عصراق لة نزيك كةركوك بيرؤكةيةكي بة خةيالَدا هات.\nئةو ضةند هةزارصك ثؤستالَي سةربازي دصنصت. بةلاَم لة جياتي فرؤشتنيان، ثةيكةرصكي حةوت مةترييان لصدروست دةكات و لةو جصطةيةدا دايدةنصت كة ثصشتر ثةيكةرصكي برونزي سةدامي تصدابووة.\nزيرةك وتي" ئةو كارةم بؤ ئةوة كرد بؤ ئةوةي بيسةلمصنم كة ثؤستالَة سةربازييةكان زؤر بةنرخترن لةو ديكتاتؤرانةي دةسةلاَت و هصزي خؤيان بؤ ضةوساندنةوة ئةتككردني مرؤظ بةكار دةهصنن."\nفرمان عبدالرحمن راهصنراوصكي IWPRة لة سلصماني.


كەمال كەركوكى فەرماندەى میحوەرى ڕۆژئاواى كەركوک ، بەدەنگى ئەمەریكاى ڕاگەیاند "سەرلەبەیانى ئەمڕۆ داعش لە ڕێگەى چەند خۆكوژێكەوە هێرشى كردووەتە سەر كێڵگەى نەوتى باى حەسەن و پێشمەرگە خۆكوژەكانى لەناوبردووە."\nبەڕێز کەرکوکی گوتیشی "خۆكوژەكان لەرێگەى گوندە عەرەب نیشینەكانەوە دزەیانكردبووە ناوچەكە و ، بەو هۆیەوە زیان بەهەندێك كۆگاى باى حەسەن كەوتووە."\nپێش هێرشى چەكدارە خۆكوژەكان بۆ سەر كێڵگەى باى حەسەن، چەند خۆكوژێك لەخۆكوژەكانى داعش پەلامارى كارگەى غازى باجوانیان دا و بەو هۆیەوە 4 كارمەندى كارگەكە كە یەكێكیان پۆلیس بوو گیانیان لەدەستدا.\nلیوا شوان محەمەد فەرماندەى پێشمەرگە لەرۆژئاواى كەركوك ، بەدەنگى ئەمەریكاى راگەیاند"كارگەى غازى باجوان لەلایەن پۆلیسى ئیتیحادیەوە پارێزگارى لێدەكرێت، بەڵام لەگەڵ هێرشى خۆكوژەكان دا پێشمەرگە رۆیشتووە بەهاناى پۆلیسەكانەوە و كارگەكەى لەهێرشى خۆكوژەكان پاراستووە."\nلەماوەى چەند مانگى رابردوودا چەندین بۆرى نەوت لەدەوروبەرى كەركوک تەقێنراوەتەوە، بەڵام ئەمە یەكەم هێرشى خۆكوژى داعش بوو بۆ سەر كێڵگە نەوتیەكان.


نابیستێک بوو بە ئەندامی پەرلەمان\nوەزیرى سەرچاوە ئاوییەکانى عێراق: زیادبوونى ئاوى سیروان واتاى چارەسەربوونى کێشەى ئاو نییە\nیەکێتى بۆ حکومەت: قەرەبووی لێبڕینی موچە بکرێتەوە\nڕیزبەندى قەرزارترین وڵاتەکانى جیهان بڵاوکرایەوە\nسێ پێشنیاز بۆ کەمکردنەوەى کاریگەرییەکانى کۆرۆنا\nکازمى گەیشتە واشنتن\nلە عێراق و هەرێم مەرج بۆ گەشتى ئاسمانى دادەنرێت\nسۆمۆ هەناردە و داهاتى شەش مانگى نەوتى هەرێمى کوردستان ئاشکرا دەکات\nماکرۆن بۆ خۆپیشاندەرانى وڵاتەکەى: ئەوە ئازادى نیە ئێوە دەیکەن\nهەڵوێستى کۆمەڵ لەبارەى پێدانى مووچە بەبێ لێبڕین\nحکومەتى هەرێم: لەچوار بۆ شەش رۆژدا موچە دابەشدەکرێت\nمیدیاى بافڵ تاڵەبانى: لێکۆڵینەوە لە سێ دۆسیە دەستپێدەکات\nلە پڕۆژەى بودجەى هەرێمدا ’’دەستکاریی’’ موچە کراوە؟..وەزارەتى دارایی رونکردنەوە دەدات\nبەرنامەى کۆبوونەوەى شانەى قەیرانەکانى پەرلەمانى عێراق ئاشکرا دەکرێت\nئەنجامدەرێکى تەقینەوەکەى بەغدا لە هەرێم دەستگیرکرا\n2021.06.15 - 14:37\nلەحاڵەتێکی بێ پێشینەدا، بۆ یەکەمینجار لەمێژووی ئیسرائیلدا ژنێکی خاوەن پێداویستی تایبەت "نابیست" بووە بە ئەندامی پەرلەمانی ئەو وڵاتە.\nماڵپەڕی"ئەلعەربییە" ( 15ی حوزەیرانی 2021) بڵاویکردەوە، "شێرلی پێنت-ی تەمەن 32 ساڵ کە ژنێکی نابیستە، توانیویەتی لەهەڵبژاردنەکانی ئەم دواییەی ئیسرائیلدا ببێت بە ئەندام پەرلەمانی (کنێست)ی ئەو وڵاتە".\nئاماژە بەوەکراوە، بوونی شێرلی بەئەندام پەرلەمانی ئیسرائیل، وەک کەسێکی نابیست بۆ یەکەمجارە لە مێژووی ئەو ڵاتەدا ڕوودەدات، پێشتر شتێکی لەوجۆرە ڕووی نەداوە.\nئەوەشخراوەتە ڕوو، "پەرلەمانتارە نابیستەکە لەسەر لیستی پارتی (یمینا) بووە بە پەرلەمانتار ئەوەش دوای ئەوەی هاوڕێکەی کەپلەی یەکەمی هێناوە لە لیستەکەدا بووە بە وەزیری کاروباری ئایینی ئیسرائیل، بۆیە بەپێی یاسای هەڵبژاردنەکانی ئەو وڵاتە هەر پەرلەمانتارێک ببێت بەوەزیردەبێت دەستبەرداری پەرلەمانتارییەکی بێت ئەو کەسەشی کە پلەی دووەمی هێناوە لە لیستەکەدا بخرێتە شوێنەکەی".\nمیدیاکانی ئیسرائیل ئاماژەیان بەوەکردووە، "جگە لە شێرلی کە لە ئێستادا بووە بە جێگرەوەی هاورێیکەی لەپەرلەمان، پێنج کەسی دیکەش لەم هەڵبژاردنەدا دەستبەرداری پەرلەمانتارییەکەیان بوون، چونکە بوون بە وەزیر لە حکومەتە نوێیەکەی ئەمجارەی ئیسرائیلدا".\nشێرلی،پێش بەشداریکردنی لەهەڵبژاردنەکانی ئەم دواییەی ئیسرائیل، لەهەژماری خۆی لە تۆڕی کۆمەڵایەتی فەیسبوک نوسیویەتی، "بەڵێنتان پێ دەدەم ببم بە نوێنەرێکی دڵسۆز و ڕاستەقینەی ئێوە و درێغی لەئەنجامدانی ئەرکەکانم نەکەم".\nشێرلی لەدایکبووی ساڵی 1989 و باوکی بەهەمان شێوە نابیستە و دایکیشی سەرباری ئەوەی نابیستە هاوکات نابیناشە و یەکێکە لەئەکتەرەکانی شانۆی ئەو وڵاتە.\nسزاى لە سێدارەدان بۆ 9 بەشداربووى کوشتارگەى سپایکەر دەرکرا\n2021.06.27 - 23:33\nڕاگەیەندراوی حەشدی شەعبی لەبارەی بۆردوومانەکەی بەرەبەیانى ئەمڕۆى ئەمەریکا\n2021.06.28 - 14:13\nحکومەتی هەرێم باج لەسەر هەندێک بابەتی دیکە دەخاتە بواری جێبەجێکردنەوە\n2021.06.28 - 13:54\nئەو گەنجەی لەبەردەم ماڵی خۆشەویستەکەی خۆی سوتاند گیانی لەدەستدا\n2021.06.28 - 11:56\n2021.07.25 - 14:19\nوتەبێژی قوباد تاڵەبانی دوو هۆکار بۆ لابردنی لێبڕینی موچە دیاری دەکات\n2021.07.25 - 20:31


عەلی شەمخامی: ئێران وای لە ئەمریكا كرد ناوچەكە بەجێبهێڵێت - تۆڕی میدیایی خەڵک\nخەڵك – دەزگای لوتكە بۆ كاروباری پەنابەران ڕایدەگەیەنێت، تەرمی چوار لەو نۆ كۆچبەرەی نزیك لە دورگەی سانتۆرینی وڵاتی یۆنان گیانیان لە دەستدا دەگەڕێنرێنەوە بۆ زێدی خۆیان. دەزگای لوتكە بۆ كاروباری پەنابەران لە ڕاگەیەنراوێكدا بڵاویكردەوە، كە ئێوارەی ئەمرۆ شەممە29ی1ی 2022 تەرمی چوار لەو نۆ كۆچبەرەی كەلە ٢٣/١٢/٢٠٢١ لەڕووداوێكی دڵ تەزێندا نزیك لە دورگەی سانتۆرینی وڵاتی یۆنان گیانیان لە دەستدا، لە ڕێگەی فڕۆكە خانەی نێودەوڵەتی ھەولێرەوە دەگەڕێنرێنەوە بۆ زێدی خۆیان. هاوكات لە ڕێگەی تۆامرێكی ڤیدیۆییەوە ناونیشان و وێنەی كۆچبەرانی ڕووداوەكە بڵاودەكاتەوە :\nعەلی شەمخانی ئەمینداری ئەنجومەنی باڵای ئاسایشی نەتەوەیی ئێران ڕایدەگەیەنێت، ئەو گورزە توندەی ئێران لە ئەمریكای وەشاند لە بنكەی عەین ئەسەد، وای لە ئەمریكا كرد ناوچەكە بەجێبهێڵێت.\nئەمڕۆ سێ شەممە، ئاژانسی (مهر)ی ئێرانی لە زاری شەمخانییەوە بڵاویكردەوە”ئەم ڕەوشە بۆتە مایەی دروستكردنی گۆڕانكاریی ڕیشەیی و خولقاندنی تەنگژە و ناكۆكی نوێ و كێبڕكێی نێودەوڵەتی گەورە لەگەڵ ئەمریكا”.\nبە وتەی شەمخانی”كۆكردنەوەی ئەو مەرجانە و گورزە بەهێزەكەی ئێران كە لە عەین ئەسەد لە ئەمریكا وەشێنرا، شەرعیەتی سیاسەتی ئیقلیمی ئێرانی بۆ هەموان سەلماند، و بوونە مایەی زەمینەسازی بۆ كەمكردنەوەی بوونی ئەمریكایی و پاشەكشەكردنی لە ناوچەكە”.\nبەپێی ڕێكەوتنێكی نێوان حكومەتی عیراق و ئیدارەی ئەمریكا، وابڕیارە لە كۆتایی ئەم مانگەدا هێزە شەڕكەرەكانی ئەمریكا لە عیراقدا پاشەكشە بكەن.\nئەمریكا بەرەوڕووی فراوانخوازییەكانی چین دەبێتەوە\nبافڵ تاڵەبانی: ناھێڵین یەكێتی بۆ بەرژەوەندی تایبەتی بەكاربھێنرێت\nهێزەكانی ئەمریكا لە عیراق\nبازاڕێکی نیشتیمانی بۆ کاغەزە داراییەکان لە هەرێمی کوردستان دەکرێتەوە\nخەڵک-ئارام سەردار بەڕێوەبەری گشتی تۆماری کۆمپانیاکانی هەرێم ڕایدەگەیەنێت، بڕیاردراوە لەهەرێمی کوردستان بازاڕێکی نیشتیمانی بۆ کاغەزە داراییەکان…\nداعش لە داقوق هێرشی كرد و پۆلیسێكی فیدراڵی كوژرا\nخەڵك- لە پەلامارێكی چەكدارانی ڕێكخراوی داعش لە قەزای داقوقی سەر بە پارێزگای كەركوك، پۆلیسێك كوژرا. (زیاتر…)\nخەڵك- بەڕێوەبەرایەتی بنبڕكردنی تاوان، دەستگیركردنی ژنێكی تۆمەتبار لە باشووری خۆرهەڵاتی بەغدا ڕادەگەیەنێت كە بازرگانی بە كچانەوە دەكرد. (زیاتر…)\nخەڵك- پۆلیسی پاسەوانی سنووری پۆڵەندا ڕایدەگەیەنێت، پێنجەم كۆچبەری عێراقی لە سنوورەكانی نێوان بیلاڕوسیا و پۆلەندا گیانی لەدەستدا. (زیاتر…)\nخەڵك- سەرچاوەیەكی سیاسی ئاگادار، گەیشتنی ئیسماعیل قائانی فەرماندی فەیلەقی قودسى ئێرانی بۆ بەغدا لە سەردانێكی ناڕاگەیەندراودا ڕادەگەیەنێت. (زیاتر…)\n08 کانونی یەکەم 2021 8.15 pm\nخەڵك- وەزارەتی كۆچ و كۆچبەرانی عیراق، سەردانى چاوەڕوانكراوی شاندێكی عیراقی كە لە سێ وەزارەتی پێكدێت، بۆ ئەڵمانیا…\n16 کانونی یەکەم 2021 4.00 pm\nخەڵك- لیوا یەحیا ڕەسوڵ، وتەبێژی فەرماندەی گشتی هێزە چەكدارەكانی عیراق، دەستگیركردنی سەركردەیەكی گەورەی ڕێكخراوی…


٢٦مين ساليادى كاره ساتى كيميابارانى هه له بجه و ئه نفال له باشورى كاليفورنيا به ريوه چو | Kurdish American for Democracy and Human Rights (KADHR)\n← ريز گرتن له ژنانى خه باتكار و چالاك وان له روژى جيهانى ژنان له زانكوى يوسى لوس ئه نجليس\nمحمد صدیق کبودوند ، شایسته جایزه صلح نوبل است →\nPosted on March 17, 2014, in Kurdish and tagged Azad Moradian, Soraya Fallah, كاره ساتى كيميابارانى هه له بجه ، ئه نفال, ثریا فلاح, دکتۆر ئازاد مورادیان. Bookmark the permalink.\tLeave a comment.


☂ ناوەندی راگەیاندنی ئارا اهزاب و سازمانەل\n📅 زمان اضافه کردن Jan 22 2017 10:09AM\n👁 اێ بەخشە 5,686 گل سئرکریائە(دێینە)\nناو: ناوەندی ڕاگەیاندنی ئارا. Ara Media Center م [ فرەتر(ویشتر)... 👁] ✖ ✖ 0 1 ✔ 84% ✍ هـ.ب. 22-1-2017 10:09:58


1/25/2020 6:35:58 PM\nویژدان ھەرگیز توانای مەرگ و کۆچی ھاونیشتمانیانی نییە، بۆیە لە رەوشێکی بەم جۆرەدا ئەتوانین باشتر دەرک بەم تراژیدیایە بکەین کە لە پێناو ھەوڵی بەردەوامکردنی ھەبوندا قۆناغێکی نوێی شەڕی ژیانیان دەستپێکردوە، ھۆکاری ئەم تراژیدیایەش دەرەنجامی کەڵەکەبونی درێژخایەنی سیاسەتی دەسەڵاتدارانی ئەم ھەرێمەیە کە ھەمیشە خەمی گیرفان و بازرگانی و کورسییان لە پێش خەمی خەڵک و خاکەوە داناوە.\nبەشێوەیەکی گشتی پاوانی سیاسی و حکومڕانی لەم ھەرێمەدا گوزارشت لە راستییەک ئەکات کە ھێشتا ژیانێکی شاییستە و ئازاد بە گوزارشتێکی راست و یەکسان نەگەیشتووە و ئەوەی کە ھەیە زیاتر ئەرستۆکراسی خێڵ و سیستەمە حکومرانییە شکستخواردوەکە و دەسەڵاتە خۆسەپێنەکەیە کە کۆنترۆڵێکی توندی خراوەتە سەر بۆ بەرەو پێشخستن و مانەوەی.\nلە کوردستانی ئەمڕۆکەدا ئابوری بووە بە ئامرازێکی بەسیخوریکردن و زۆرداری کە دەسەڵات لەرێگەی بەبرسیکردن و بێکاری کۆمەڵگاوە ھەوڵی داماڵینی سەرجەم فاکتەرە چارەسەرییەکانی ژیانێکی ھاوچەرخ و تەنانەت سەرەتاییش بدات و ھەوڵی ئەدات کە لای تاک وای نیشانبدات کە چاوەروانیکردنی ڕیشەیی سیستمەکە خۆخەڵەتاندنە یان باشتر بڵێین بەڵکو سەرەکیترین کۆسپی بەردەم چارەسەریشە!\nئەوەی دەبینرێت لەم تراژیدیایەدا کە چەندین گەنجی نیشتمان ڕووبەرووی سنورەکانی مەرگ بونەتەوە چونکە مەحکومی ژیانێکن کە بێچارەیی ھەڵھاتنیانی لەنیشتمان کردووە بە دواسەنگەری مانەوەیان لەژیاندا، چونکە چەمکی پاراستنی مرۆڤبونیان زۆر لەو واتایە دورکەوتووەتەوە کە ئەم نیشتمانە و خاکەکەی و سامانەکەی بەھی خۆی بزانێت.\nھۆکاری تەواوی ئەم بێ ھیواییەش ئەو دۆخە چەقبەستوەیە کەدەسەڵاتدارانی ئەم نیشتمانە لە بواری سیاسی و حکومڕانییەوە دروستیانکردوە و کە سیستەمێکی ناپێویستە بۆ عەدالەتی گشتی و ھەڕەشە لە ژیانێکی ئازاد و شاییستە ئەکات بۆ ھەموان وەک یەک و دەرفەتی باشتربونی دۆخەکەی پێ نادات.\nسیستمی سیاسی و دەسەڵاتدارێتی لەم ھەرێمەدا بەجۆرێک کاریگەرییەکانی لەسەر کۆمەڵگا دەرکەوتووە کە تاک تواناکاری چارەسەری کێشە ماددی و مەعنەوییەکانی لەدەستبدات ھەر ئەمەشە وایکردووە کە لەکەنارخستنی خاک و نیشتمانەکەیان لەپێش خۆشەویستییەوە بخەن بۆی و ببنە کارەکتەرێکی تراژیدی بۆ سەرلەنوێ گەڕان بەدوای ژیانێکی شاییستە بۆ خۆیاندا.\nبێباکی دەسەڵاتدارانی ئەم ھەرێمە ھۆکار بووە بۆ بنبەستبوونی کێشەکان و قووڵکردنەوەی زیاتری تا ئاستی نەبونی ڕۆڵ و تواناکاریان بۆ درووستکرنی بناغەیەکی بەھێز بۆ سەرلەنوێ بنیاتنانەوەی بوارەکانی سیستمی سیاسی و حکومڕانی بە ئاستی دیموکراتیزەبوون، بۆیە کاتێک باس لە دیموکراتیزەبوون ئەکەین پێویستە لەوە بگەین کە ھەمو سیستمێکی دیموکراتی پێویستی بە پەروەردەیەکی ئایدۆلۆژی و سیاسی و ئەخلاقی ھەیە بۆ ئەوەی پێداچونەوەی ھەر سیستمێکی شکستخواردوو بکاتە خاڵێکی بەھێز بۆ وەرچەرخان و دەربازبوون لە قەیران و ئەم بەھێزبونەش کاریگەری خۆی لەسەر پێشخستنی چارەسەری کرداریش بخاتەڕوو تاوەکو چارەنوسی ھاونیشتمانیان و دووبارەی تراژیدیاکانی لەم جۆرە نەگاتە ئاستی کۆچ و تەنانەت کۆچی ھەتاییش.


پاتریبھا پاتیل - ویکیپیدیا، ئینسایکڵۆپیدیای ئازاد\nبە Goan Konkani (Devanagari script): प्रतिभा पाटिल\n(١٩٣٤-١٢-١٩) ١٩ی کانوونی یەکەمی ١٩٣٤ (تەمەن ٨٧ )\nmember of the Lok Sabha، President of India، Member of Rajya Sabha، Member of Maharashtra Legislative Assembly، Governor of Rajasthan\nپاتریبھا دێڤیسینگ پاتیل (Pratibha Patil؛ لە دایکبووی ١٩ی کانوونی یەکەمی ١٩٣٤) ژنە سیاسەتوانی ھیندییە، ئەو لە ماوەی ٢٥ی تەممووزی ٢٠٠٧ تاوەکوو ٢٥ی تەممووزی ٢٠١٢ بووە ١٢ەمین سەرۆکی ھیندستان. ئەو لە ماوەی ١٨ی تشرینی دووەمی ١٩٨٦ تاوەکوو ٥ی تشرینی دووەمی ١٩٨٨ لە پۆستی جێگری سەرۆکی ئەنجومەنی پیرانی ھیندستان بوو. پاتریبھا پاتیل لە ساڵانی ٢٠٠٤ بۆ ٢٠٠٧، پارێزگاری ویلایەتی ڕاجستان بوو، ئەو یەکەم ژن بووە کە ئەو پۆستەر وەربگرێت.\nپاتریبھا پاتیل بڕواننامەی بەکالۆریۆسی لە یاسا بەدەست ھێناوە، دواتریش ماستەری لە زانستە سیاسییەکان وەرگرتووە. پاتریبھا پاتیل لە ڕۆژی ٧ی تەممووزی ١٩٦٥، ھاوسەرگیری لەگەڵ دێڤیسنگ شێکاوەت، کەسایەتی سیاسیی ھیندی کرد. ئەوان بەیەکەوە کچ و کوڕێکیان ھەیە، کوڕەکەشیان ڕاوسەھاب ئەویش کەسێکی سیاسییە.\nلە ١ی حوزەیرانی ٢٠١٩، لەلایەن حکوومەتی مەکسیک مێدالیای ڕێزلێنانی (Order of the Aztec Eagle) وەرگرت.\n^ "Pratibha Patil | Biography & Facts". Encyclopedia Britannica. Retrieved 2021-03-02.\n^ "Prez polls: Sonia announces Pratibha Patil's name". NDTV. 14 June 2007. Retrieved 3 July 2012.\n^ "Ex Governor of Rajasthan". Rajasthan Legislative Assembly Secretariate. Archived from the original on 4 August 2013. Retrieved 26 June 2012.\nکۆمنزی ویکیمیدیا، میدیای پەیوەندیدار بە پاتریبھا پاتیل تێدایە.\nوەرگیراو لە «https://ckb.wikipedia.org/w/index.php?title=پاتریبھا_پاتیل&oldid=853324»\nسەرۆک کۆمارەکانی ھیندستان


بەڕێوەچوونی میتیینگی کوردستانییان لە ستۆکهۆڵم بۆ پشتگیریی خەڵکی باکووری کوردستان\nمیتیینگی کوردستانییان لە ستۆکهۆڵم بۆ پشتگیریی خەڵکی باکووری کوردستان و مەحکوومکردنی کۆمەڵکوژییەکانی ڕێژیمی تورکیە بەڕێوە چوو.\nبە مەبەستی پشتگیریی لە خەڵکی باکووری کوردستان و مەحکوومکردنی کۆمەڵکوژییەکانی ڕێژیمی تورکیە لە ماوەی سێ مانگی ڕابردوو لە باکووری کوردستان، ڕۆژی یەکشەممە ٠٦/٠٣/٢٠١٦ بە بەشداریی کۆمەڵێک لە لایەنە سیاسییەکان و ڕێکخراوە مەدەنییەکان لە سوید میتینگێگ لە مەیدانی نۆرماڵمی ستۆکهۆڵم (Norrmalmstorget) بەڕێوەچوو.\nمیتیینگەکە کاتژمێر ١٣:٠٠ دەستی پێ کرد و کۆمەڵێک لە ڕێکخراو و پارتەسیاسییەکانی بەشداربوو پەیام و تەیان پێشکەش کرد و وێڕای پشتگیریی لە بەرخۆدانی خەڵکی باکووری کوردستان و خۆڕاگرییان لە بەرامبەر کۆمەڵکوژییەکانی ڕێژیمی داگیرکەری تورکیە، داوایان لە ناوەندە ناونەتەوەییەکان و وڵاتانی لایەنگری مافی مرۆڤ کرد کە لە بەرامبەر ئەم جینایەتانەی ڕێژیمی تورکیەدا بێدەنگ نەبن. لەم میتیینگەدا هاوڕێ خدر کوردستانیی بە نوێنەرایەتیی کۆمەڵەی یەکسانیی کوردستان و لە پشتگیریی لە خەبات و خۆڕاگریی خەڵکی باکووری کوردستان وتەیەکی پێشکەش کرد.\nڕێکخراو و لایەنە بەشداربووکانی ئەم میتیینگەدا بریتیی بوون لە:\nشوورای هەماهەنگیی چەپ لە ستۆکهۆلم\nپارتی یەکێتیی دێموکراتیک (پ.ی.د)\nکۆمەڵەی دایکانی کورد لە سوید\nبەرەی عەرەبیی تەحریری ئەحواز\nئەم میتیینگە دوای دوو کاتژمێر، لە کاتژمێر ١٥:٠٠ بە کاتی سوید کۆتایی هات. شایانی باسە کە هەر بەم بۆنەوە لە چەندیین وڵاتی تری ئەورووپاییش خۆپێشاندانی کوردان و لایەنگرانی مافی مرۆڤ لە هەمان کات و ڕۆژدا بەڕێوە چوو.


10:25 - 29/11/2021 143 جار خوێندراوەتەوە\nدواى پازدە ساڵ لە چاپکردن و بڵاوکردنەوەى بەرهەمى شیعر، بۆتان جەلالى شاعیر چوارەم کۆمەڵە شیعرى خۆى بە ناونیشانى " درەختە تینووەکانى نیشتمان " بەمزووانە بڵاو دەکاتەوە ،سەبارەت بەم بەرهەمە تازەیەى دەڵێت : بە ئەزموونێکى جیاواز لەوانەى پێشووم و بە زمانێکى سادە وخەیاڵێکى دەوڵەمەند تر وپانتاییەک بۆ تێڕوانین وخرۆشانى نەست ، ئەم بەرهەمەم دەخەمە بەردەستى خوێنەرانى شیعرى کوردیی .\nبۆتان جەلالی شاعیر دەڵێت: هەموو ئەوانەى من بناسن هەستدەکەن ئەمجارەیان بە شێواز و بیرکردنەوە و زمانێکى جیاواز، دەمخوێننەوەو چێژێکى تایبەتى لە شیعرەکان وەردەگرن کە رەنگبێ لەمجۆرە شیعرانەیان لە شیعرى نوێى کوردیدا کەم بەرچاو کەوتبێت ، من ویستومە شیعر تەنیا وەک وروژاندنێکى سۆزدارى و هەست و نەستێکى خێرا راگوزار نەبێت، بەڵکو وەک ئاخاوتنێکى مەعریفى و فەلسەفى بدوێت و لەبەردەم هەر کۆپڵە شیعرێکمدا ئیست و وەستانێک بۆ خوێنەر بێتە پێشەوە و کۆگاى زانیارییە شاراوەکانیان ببنە فریادڕەسى شیکار و کردنەوەى کۆدەکان .\n( درەختە تینووەکانى نیشتمان ) سەرەڕاى ئەزموونداریەتى و بەئاگایى بە مژار و کێشە هەنووکەییەکان ،هاوارێکیشە بۆ زیندووکردنەوەى ویژدانەکان و ئاخاوتنێکە بۆ وشیارکردنەوەى ئەو رۆحە زیندووانەى کە بە هەر هۆیەک بێت خەوتوون و کەوتوونەتە ناهۆشیارى و نا بەرپرسیارییەوە ، جگە لەوەى گەشتێکى رۆحیە بەناو شارى دێرینى هەولێر ، سەرداگرتنە بە کوچە وکۆڵان وماڵەجوانەکان و کەسایەتییە هونەرى و کلتووریەکانى ئەم شارە دێرینەى کوردستان ..\nچەند کۆپڵەیەک لە شیعرەکانى\nژیان بەدوکەڵ نوسراوەتەوە\nنەک مەرەکەب و\nوێژوو بنواڕە چی ڕوودەدات\n(میزۆپۆتامیا) عێراقی نێوان دوو زێ\nئێستا بێ ڕووبار و بێ ئاوە\nخەریکە لە بێ نازیدا دەخنکێ\n(ئاین)ی خۆم بۆ خۆم\nهزری جیاوازی ئێوەش\nلایمن نامۆ نییە\nدرەختەکان لەسەر پێ بوەستن\nمەلەکان دوای ماندوو بوون\nبۆتان جەلال لە ساڵى 1962 لە هەولێر لەدایکبووە. ساڵی 1987 بەکالۆریۆسى لە زمان و ئەدەبى عەڕەبى لە کۆلیژى ئادابى زانکۆى سەلاحەدین بەدەستهێناوە ، خاوەنى یازدە کتێبى لە چاپکراوە کەچواریان کۆمەڵە شیعرن ، لە بوارى وەرزش و هونەر وتوێژینەوەى ئەدەب و رەخنە و وەرگێڕاندا بەرهەم وکتێبى بڵاو کردۆتەوە ،\nنووسەرە لە رۆژنامەى ( خەبات ) ..\nبۆتان جەلالی شاعیر


چیرۆکی مەرگی کرێکاری پاککەرەوەی وەزارەتی داد چیرۆکی دەیان و سەدان کرێکارە لە بەریتانیا … – hkkurdistan\nHome 6 ئەرشیفی بابەتەکان 6 چیرۆکی مەرگی کرێکاری پاککەرەوەی وەزارەتی داد چیرۆکی دەیان و سەدان کرێکارە لە بەریتانیا …\nباروڕەوشی کرێکارانێک کە هێشتا لەسەرکارن لەرێگەی گێڕانەوەی چیرۆکەکانیان:\nسالار حەمەسەعید …\nئیمانوئێل گۆمز یەکێک لەو کرێکارانەبوو کە بەردەوام بوو لەکارکردن سەرەرای بوونی نیشانەکانی کۆڤید ١٩ (کۆرۆناڤایرۆس) تیایدا ئەویش لە ترسی لەدەستدانی دەرامەتەکەی یابڕینی مووچەکەی. ئیمانوئێل مۆڵەتی نەخۆشی وەرنەگرت لەبەرئەوەی دەیزانی گەر کارنەکات ومۆڵەت وەربگرێ پارە ومووچەی بۆسەرف ناکرێ چونکە کرێکاران مووچەیان پینادرێ گەر مۆڵەتی نەخۆشی وەرگرن.\nکرێکارانی پاککەرەوە کە لەلایەن ئاژانسی ناحکومییەوە دەخرێنە سەرکار بەردەوامن لەکارکردن لە فەرمانگە وبینا نیمچە چۆڵەکانی وەزارەتی داد لە ”وێست منستەر”ی لەندەن. مەرگی ئەو کرێکاری پاککەرەوەی وەزارەتی داد نیگەرانی جدی خستەوە لەبارەی باری تەندروستی و چارەسەری کرێکارانی سەر بەئاژانسی تایبەت و ناحکومی کە پارە ومووچەی مۆڵەتی نەخۆشکەوتن وەرناگرن. سەندیکایەکی کرێکاری بەناوی ”دەنگە یەکگرتووەکانی جیهان” دەڵێن کە نیگەرانن کە ئەندامی یەکیەتیەکەیان ”ئیمانۆئێل گۆمز” بەردەوام بوو لە کارکردن لە شوێنێکدا کە نیمچە چۆڵ و هۆڵ بووە لەگەڵ گومانی نیشانەکانی پەتای کۆرۆناڤایرۆس پێوەی.\nلەبەرئەوەی کە ئیمکانیەتی ئەوەی نەبووە کە دەرامەتەکەی یا بەشێک لەدەرامەتەکەی لەدەست بدا. ئیمانۆئێل لە ٢٤ی نیسانی ئەمساڵدا گیانی لەدەست دا پاش ئەوەی لەلایەن هاوڕێیەکیەوە دەبرێتەوە ماڵەوە کە نیگەرانی بەرزی پلەی گەرماکەی و لەدەستدانی ئیشتهای خواردنەکەی بووە.\nکرێکارێکی تەعمیر وچاککردنەوە ”صیانة”ش لە وەزارەتی داد کە هەفتەی پێشوو لە بارو زروفێکی نادیاردا مردووە گوماندەکرێ بەهۆی پەتای کۆرۆناڤایرۆسەوە مردبێت. بەپێی ئەم یەکیەتیە کرێکاریە چەندەها کرێکاری پاککەرەوە کە کاردەکەن بۆ وەزارەتی دادی بەریتانی رازی نین کە بچنە سەرکار لە ترسی تووشبوون بەم پەتایە، ئەمەش دوابەدوای مەرگی ئەو دوو کرێکارە.\nیەکێک لەکرێکارانی پاککەرەوە لەکار ڕاگیردراوە بەهۆی ڕەخنەگرتن لە فەرمانگەی کۆمپانیاکەیان کە کۆمپانیای پاککردنەوەیە، پاش مەرگی هاوکارەکەیان ونیگەرانیەکانی لەمبارەیەوە. کارمەندانی حکومی ئەم وەزارەتە پێیانگوتراوە کە لە ماڵەوە کارەکانیان ئەنجام بدەن بەڵام کرێکارانی پاککەرەوە کە دانراون بە کرێکارانی کاریگەر ”کرێکاری کلیلی” فەرمانیان پێکراوە کە ئامادەبن لەسەرشوێنی کارەکانیان بەڵام بە گروپی ٢ تا ٣ کەس کاربکەن لە بینا وفەرمانگەکانی وەزارەتدا. سکاڵایان کردووە کە پێداویستیە گرنگ و پێویستەکانیان پێنەدراوە وەک ماسک/ دەمامک و شتی تر هەروەها لەکاتە هەرە قەرەباڵغەکاندا شفتی کاریان ئەنجام دەدەن لە گەڕەکە هەرەباڵغەکانی وەک ”وێست منستەر” لە لەندەن.\nئەم کرێکارانەی کەرتی پاککردنەوە سەعاتی ( ٩.٠٨) پاوەند وەردەگرن واتە زۆر کەمتر لە ١٠ پاوەند لە سەعاتێکدا و داوایان لێکراوە کە لەیەک کاتدا کارنەکەن وە بە گروپی ٢ تا ٣ کەس کاربکەن، بەڵام لە ١٥ی نیسانەوە گەڕاونەتەوە سەر وەزعی نۆرماڵی شفتی کارکردنیان.\n”فاتیمە دیالۆ” کە کرێکارێکی ٥٥ ساڵەیە دەڵێ: ”هیچ کارێک نیە ئەنجامی بدەین. بیناکان چۆڵن، بەڵام ناتوانین بڕۆینە ماڵەوە. ئەگەر بمانەوێ مووچە وپارەمان پێ بدرێ دەبێ بمێنینەوە تابتوانین پارەی ”فاتورەکان”مان بدەین. بەڕێوبەر وسەرۆکەکان هەڵاتوون ولێرەنین، دوو لەهاوکارەکانمان گیانیان لەدەست داوە، هەندێک لە ترسا لەرزی لێهاتووە، ئێمە لێرە گیرمان خواردوە، بەراستی دەترسین ”.\nکارلۆس ئەلبرتۆ کە کرێکارێکی پاککەرەوەی تەمەن ٦١ ساڵە وپەنابەرە دەڵێ: ”لە ١٨ی مارسەوە تا ١٩ی نیسان نەچۆتە سەرکار بەهۆی گومانی پەتای کۆرۆناڤایرۆسەوە وە پێی وتراوە کە تەنها ئەوبڕە پارەیەی پێ دەدرێ کە بەپێی یاسا ڕێگەپێدراوە واتە تەنها ٤٢٠پاوەند لەمانگێکدا.\nوەزارەتی داد نە ئاگادارکراوەتەوە لە ژمارەی ئەوکەسانەی کە تێستی کۆرۆناڤایرۆس یان پۆزەتیڤ بووە واتە تووشبوون بە پەتاکە وە نە لە ژمارەی ئەو کەسانەی کە گیانیان لەدەست داوە. کۆمپانیای پاککەرەوە کە خاوەن کارە، مەرگی ئەو کرێکارانە دەگەڕێنێتەوە بۆ تەمەنیان کە گوایە سەروو ٦٠ ساڵ بوون لەبەرئەوە مردوون. یەکیەتیە کرێکاریەکە دەڵێ مەرگی هەردوو کرێکارەکە دەگەڕێتەوە بۆ تووشبوونیان بە کرۆناڤایرۆس.\nئەم کرێکارە سەرەرای ئەوەی کە زۆر نەخۆش بووە و تووشی حاڵەتی ”وڕێنەکردن” بووە لەگەڵ پلەیەکی گەرمای زۆردا و لەسەر لێواری داڕمانێکی جەستەیی دابووە بەڵام هێشتا هەر کاریکردوە بۆ بیناو دامەزراوەکانی وەزارەتی داد لەجیاتی ئەوەی لەماڵەوە پشوو بدات. ئەمە ڕیاکاریە لە دەوڵەت وحکومەتەوە کە لەلایەکەوە دەڵێ لە یەکتر دوورکەونەوە و تیکەڵ بەیەک مەبن لەلایەکی تریشەوە بەکرێکارانی پاککەرەوە دەڵێ بەردەوام بن لەکارەکانتان سەرەرای ئەگەری تووشبوون بەو پەتایە. ئەوەی شایەنی باسە پارەیەک کە ئەم کرێکارانە هەفتانە وەریدەگرن بریتییە لە تەنها ٩٦ پاوەند لە ئەگەری وەرگرتنی مۆڵەت لەحاڵەتی تووشبوون بەم پەتایە.\n٦ی نیسانی ٢٠٢٠


زمانی دایک یانی چی؟ کام زمان زمانی دایکی تۆیە؟ | قوتابخانەی زمانی کوردی\nزمانی دایک یانی چی؟ کام زمان زمانی دایکی تۆیە؟\nزمانی دایک چییە؟\nزۆر کەس پێی وایە زمانی دایک یانی ئەو زمانەی دایک قسەی پێ دەکات و منداڵ فێری دەبێت، بەڵام ئەم پێناسەیە پێناسەیەکی تەواو دروست نییە، مەرج نییە منداڵ بە زمانی دایکی زمان بگرێت، ڕەنگە بە زمانی باوکی زمان بگرێت، یان ڕەنگە بە “زمان/زار”ێکی تر نە هیی باوکیەتی و نە هیی دایکیەتی زمان بگرێت، بەڵام لە هەموو حالەتەکاندا ناوی هەر زمانی دایکە. کەواتە چۆن پێناسەی زمانی دایک بکەین؟\nزۆر سادە و ساکار: زمانی دایک یەکەم زمانە منداڵ فێری دەبێت و چالاکانە بەکاری دەهێنێت.\nئەی ئەمە چۆنە کە فێری زمانی باوکی دەبێت نەک هیی دایکی؟\nئەگەر دایک و باوکەکە هەمان “زمان/زار”یان نەبوو، بەڵام کەسوکار و هاوڕێیانی باوکەکە لە دەوربەری منداڵەکە بوو و هەموویان بە هەمان “زمان/زار”ی باوکەکە قسەیان لەگەڵ منداڵەکە کرد، ئەو کاتە قەوارەی قسەکردنی ئەو “زمان/زار”ە گەورەتر دەبێت لە هیی دایکەکە و منداڵ فێری ئەو “زمان/زار”ە دەبێت کە هیی دایکی نییە و هیی باوکیەتی.\nئەی ئەوەیان چۆنە کە منداڵ فێری “زمان/زار”ێک دەبێت کە نە هیی باوکەکەیە و نە هیی دایکەکە؟\nگریمان باوکەکە ئینگلیزە و دایکەکە ئیسپانییە، بەڵام لە سوێد دەژین، ڕەنگە لەو حالەتەدا بۆ ئەوەی سەر لە منداڵەکە نەشێوێنن، بڕیار بدەن بە سوێدی قسەی لەگەڵ بکەن. ئەو کاتە زمانی سوێدی دەبێت بە زمانی یەکەمی منداڵەکە و وەک زمانی دایک پێناسە دەکرێت.\nلە حاڵەتی زاردا، گریمان باوکەکە بە کوردیی باشوور(هەورامی) و دایکەکە بە کوردیی باکوور”کرمانجی” قسە دەکات، بەڵام لە جێیەک نیشتەجێن زۆربەی کوردەکانی بە کوردیی ناوەندی(سۆرانی) قسە دەکەن، دیسان بۆ ئەوەی منداڵەکە بتوانێت پەیوەندی بە دەوروبەرەوە بکات و فێری زارێک بێت کە بەکارهێنانی زۆرترە، ڕەنگە دایک و باوکەکە بڕیار بدەن منداڵەکەیان فێری کوردیی ناوەندی بکەن. کەواتە زمانی دایک یەکەم زمانە منداڵ فێری دەبێت و چالاکانە بەکاری دەهێنێت.\nتێبینی: من خۆم بە زاری باوکم زمانم گرتووە. منداڵەکانمان بە زاری کوردیی ناوەندی زمانیان گرتووە کە نە هیی منە و نە هیی دایکیان.\nThis entry was posted on تشرینی یه‌كه‌م 10, 2020 by A Freelancer in زمانناسی- Linguistics and tagged ڕۆژی جیهانیی زمانی دایک, ڕۆژی زمانی کوردی, کورد, کوردی, کوردستان, کێشەی زمانی کوردی, زمان, زمانناسی, زمانی کوردی, زمانی دایک.


هەندرێن ئەحمەد/ 100ساڵەی شۆڕشی ئۆكتۆبەری سوور بەرز راگیرا\nبەبۆنەی شۆڕشی ئۆكتۆبەر، بەبەشدرای هەزاران كەس و نوێنەرانی سەدان لەحزبە شیوعیەكانی جیهان كەتێیدا نوێنەرانی حزبی شیوعی كوردستان‌و عێراق بەشداربوون، میهرەجانێكی پڕ شۆكی بەرز راگرتنی یادەكەیان سازكرد.\nشۆڕشی ئۆكتۆبەری 1917 ، كەلەروسیا بەسەركردایەتی لینینی مەزن بڵێسەی شۆڕشی بەرپاكرد،كەدواجار بوە هۆی ئەوەی بلۆكێكی رۆژهەڵاتی لەبەرامبەر بلۆكی ئیمپریالیستی سەرمایەداری جیهانی بەسەركردایەتی ئەمریكا و وڵاتانی رۆژئاوایی دروست بێت و هاوسەنگی بۆ جیهان بگێڕێتەوە.\nدوای ئەوەی شۆڕشی حزبە شیوعیەكانی ئاسیا‌و ئەوروپا بۆ بەدەستهێنانی ئازادی‌و عەدالەتی كۆمەڵایەتی لەوڵاتەكانیان سەركەوتن بەئیرادەی جەماوەری ئەو گەلانە، سۆسیالیزم رۆژ بەرۆژ پانتایی جیهانی گرتەوەو بەمەش هاوسەنگی هێزی جیهانی دروست بووە ، كەدواتر بە جیهانی دووجەمسەری ناسرا‌و بەمەش زۆرێك لەگەلان ئازادی خۆیان لەبن دەستی ئیمپریالیستی و كۆلۆنیالیستی وڵاتانی سەرمایەداری كەدوو لەسەر سێ جیهانیان داگیركردبوو، بەدەست بهێنن.\nشۆڕشی ئۆكتۆبەر لەئان‌و ساتی هەڵایسانییدا، گەلانی بن دەستی بێگانەی رۆژئاوایی، لەنێویشیاندا، گەلانی عێراق، هاوڕێیانی تێكۆشەری ئازادی خواز و پڕجۆش خرۆشی شۆڕشگێڕی(بەكورد‌و عەرەب‌و مەسیحی‌و توركمان‌و هەموو پێكهاتەكانی دیكە) لەدژی داگیركاری بەریتانیا، چەندین ناوەند‌و ئەلقەی بەرەنگاربوونەوەیان دروستكرد، گەلیان لەدژی داگیركار تەیار دەكرد، زۆربەی ئەو گەلانە لەتێكۆشانیاندا بەقوربانیدانی خۆیان‌و بەهیمەت‌و سمبولگرتنی شۆڕشی ئۆكتۆبەر، خەباتی خۆیان دەبردە پێشەوە تاگەیشتن بەسەربەخۆیی و ئازادی، دواتریش ئەم تێكۆشەرانە، حزبی شیوعی تایبەت بەخۆیان دروستكردو ، چوونە بەرەی بلۆكی سۆسیالیستی بەسەركردایەتی یەكێتی سۆڤێت.\nشۆڕشی ئۆكتۆبەر ئیلهامی هەموو تێكۆشەرانی ئازادی‌و عەدالەتخوازی جیهانی بوو، بەسەدان لەسەركردەو كادیرانی حزبە شیوعی‌و سۆسیالیستی و كرێكارییەكان، گیانی خۆیان لەپێناو ئامانجە مەزنەكەدا، كەئەویش بیانكردنی دەوڵەتی عەدالەتی كۆمەڵایەتی‌و یەكسانی‌و نەهێشتنی چەوسانەوەی ئینسانەكان.\nلەنێو گەرمەی ئەو تێكۆشانەدا، كاتێك جیهانی رۆژئاوایی‌و سەرمایەداری، رێكخراوی ناتۆی سەربازی دروستكرد، بلۆكی سۆسیالیستی بەسەركردایەتی یەكێتی سۆڤیەت، بەتایبەتیش دوای سەركەوتنی شۆڕشی میللی حزبی شیوعی لەچین‌و راگەیاندنی حكومەتی ئیشتراكی وهەروەها سەركەوتنی شۆرشی شیوعیەكان لە كۆباوكۆریای باكور‌و ڤیتنام‌و یۆگسلاڤیا، رێكخراوی وارسۆ دروستكرا بەمەش ، بلۆكی سۆسیالیستی هێزی بەرامبەری و هاوسەنگی دروستكرد.لەشەڕی دووەمی جیهانیدا، سوپای سوور ، توانی بەقوربانیدانێكی بێ شومار ، جیهان لەزەبروزەنگی هیتلەر و هاوپەیمانەكانی رزگاربكات.\nهەر لەنێو گەرمەی ئەو تێكۆشانەو بەرئەنجامی شۆڕشی ئۆكتۆبەر ، شیوعیەكانی كوردستان‌و عێراق و لەچوارچێوەی حزبێكی شۆڕشگێڕدا، ئەوپەڕی تواناو قوربانیدانیان پێشكەش بەتێكۆشانی گەلانی ناوچەكە كرد و لەم پێناوەشدا، بەهەزاران شەهید‌و زیندانی بەخشی ، كەتائێشتاش جێگای شانازی پێوەكردنە.\nلەدوای نەمانی بلۆكی سۆسیالیستی ، جیهان هاوسەنگی خۆی لەدەستدا، بەم هۆیەش ئەمریكاو هاوپەیمانە رۆژئاواییەكانی، كوشت‌وبڕ‌و تێشكاندنی شۆكی گەلان، لەژێرسایەی تیۆری فەوزای دروستكراو، گەلانێكی زۆریان دوچاری شەڕو كاولكاری كردۆتەوە، بەتایبەتی لەرۆژهەڵاتی ناوەڕاست كەسەرەتاكەی لەئەفگانستان دەستی پێكرد‌و پاشان بۆ ئەفریكیا‌و وڵاتانی عێراق‌و سوریا‌و لیبیا‌و یەمەن‌و شوێنەكانی دیكە، ئاگری ماڵوێرانی پەڕیوە، كەهەر رۆژەی لەژێر ناوێك ، گروپێكی تیرۆریستی دروست دەكەن‌و پاشان هەوڵی لەناوبردنی دەدەن، كەتەنها سوتەمەنییەكەی گەلانی ئەو وڵاتانە دەبێت كەئەم فەوزایەی جیهانی سەرمایەداریی‌و دەزگا موخابەراتییەكانیان دروستی دەكەن بۆقازانجی كۆمپانیاكانی چەك فرۆشتن‌و نەوت بەتاڵان بردن.\nیادكردنەوەی شۆڕشی ئۆكتۆبەر لەسەد ساڵەیدا، سیمبولێكە بۆ پێویستی تێكۆشانی هاوبەشی جیهانی لەێناو ئازادی‌و عەدالەتی كۆمەڵایەتی، لەپێناو بەردەوامیدان بەخەباتی گەلان لەرێگای حزبەكانی شیوعی و سۆسیالیستی و چەپ‌و دیموكراتخوازەكان، تاگەیشتن بەجیهانێكی نوێی كەتێیدا ئازادی‌و یەكسانی مسۆگەر بكرێت.\nشاندی حزبی شیوعی كوردستان، لەپاڵ هەموو حزبە شیوعیەكانی جیهان ، 100ساڵەی شۆڕشی ئۆكتۆبەر بەرز رادەگرێت‌و بەشداری ئەو میهرەجانە جیهانیە دەكات كەلەروسیا بەڕێوە دەچێت‌و بەمەش پابەندی خۆی بۆ پێویستی بەرەیەكی جیهانی شیوعی‌و سۆسیالیستیەكان بۆئامانجی گەیشتن بەجیهانێك كەتێدا جێگای چەوسانەوەی مرۆڤی تێدا نابێتەوە، بەشێوەیەك لەگەڵ تایبەتمەنی هەر ناوچەو گەلێك‌و وڵاتێك بگونجێت، كەمسۆگەری سەركەوتنی ئەم شۆڕشە دەكات.


له سلێمانی كەسێكی بێ بڕوانامە وەكو پزیشك بۆتۆكس و فیلەری بۆ خەڵك كردووە – Esta News\nقائیمقایمەتی سلێمانی سەنتەرێکی جوانکاری بەهۆی هەڵخەڵەتاندنی کڕیارەکانی دادەخات.\nرێكان جه‌مال، سه‌رۆكی لیژنه هاوبه‌شه‌كان قائیمقایمەتی سلێمانی رایگەیاند: دوای پێگەیشتنی زانیاری و سكاڵای هاوڵاتیان لەسەر سەنتەرێکی جوانکاری خانمانی هەڵخەڵەتاندوە بەناوی هه‌بونی پزیشكی تایبه‌ت به جوانكاری و خاوێنكردنه‌وه‌ی پێست.\nئاماژەی بەوەشکردوە، خانمێك كه خاوه‌نی هیچ بڕوانامه‌یه‌كی پزیشكی جوانكاری نەبوە، له‌شاری هه‌ولێره‌وه به‌ناوی پزیشكی پسپۆڕی جوانكاری هاتوه بۆ سلێمانی بۆ كاركردن، له‌كاتی سه‌ردانی لیژنه‌ی ئارایشتگای قائیمقامیه‌ت ده‌ركه‌وتوه كه‌سه‌كه كاری بۆتۆكس و فیله و لێزه‌ر و جوانكاری پێست له‌سه‌نته‌ره‌كەدا کردوە.\nدەشلێت: به‌پێی رێنماییه‌كانی ته‌ندروستی پێویسته ئه‌وكه‌سه‌ی كاری جوانكاری پێست و بۆتۆكس و فیله‌ر ده‌كات هه‌ڵگری بڕوانامه‌ی تایبه‌ت بێت به بواره‌كه‌ی و له‌لایه‌ن وه‌زاره‌تی ته‌ندره‌ستییه‌وه مۆڵه‌تی كاركردنی وه‌رگرتبێت.\nئەوەشی خستوتەڕو، بەهۆی نەبونی بڕوانامە، کەسەکە و سەنتەرەکە روبەڕوی یاسا دەکرێنەوە و خەڵکیان هەڵخەڵەتاندوە.


مۆزه‌خانه‌ی موسڵ كۆنترۆڵ كرایه‌وه\nMarch 8, 2017 - 11:29 PM کۆدی هه واڵ : 816522 سه ر چاوه : ابنا 24 كوردی Link:\nله‌و مۆزه‌خانه‌یه ته‌نها په‌یكه‌ری روخاوو پارچه شوێنه‌وای شكێنراوه.\nسوپای عێراق مۆزه‌خانه‌ی موسڵ كۆنترۆڵده‌كاته‌وه‌و گه‌ڕه‌كی مه‌نسوریش گه‌مارۆ ده‌دات، به‌رپرسی كرده سه‌ربازییه‌كانی داعشیش له گه‌ڕه‌كی ده‌واسه كوژرا.\nبە پێی هەواڵ دەری ئەهلی بەیت ع.ابنا: له‌دوای كۆنترۆڵكردنه‌وه‌ی مۆزه‌خانه‌ی موسڵ، حكومه‌تی عێراق رێگه‌ی به رۆژنامه‌نوساندا وێنه‌ی ئێستای ئه‌و مۆزه‌خانه‌یه بگرن، ئه‌وه‌ی ده‌بینرێت له‌و مۆزه‌خانه‌یه ته‌نها په‌یكه‌ری روخاوو پارچه شوێنه‌وای شكێنراوه.\nمیدیاكان له‌زاری به‌رپرسانی سوپای عێراقه‌وه بڵاویانكرده‌وه، له شه‌ڕو پێكدادانه‌كانی ئێواره‌ی رۆژی سێ شه‌ممه‌دا هێزه ئه‌منییه‌كان پێشڕه‌وییان كردوه‌و توانیویانه مۆزه‌خانه‌ی موسڵ له‌به‌ری خۆرئاوای شاره‌كه كۆنترۆڵ بكه‌نه‌وه كه پێشترو له‌كاتی داگیركردنیدا زۆربه‌ی په‌یكه‌رو پارچه شوێنه‌وارییه‌كانی له لایه‌ن رێكخراوی تیرۆرستی داعشه‌وه له‌ناوبران، هاوكات گه‌ره‌كی مه‌نسوریش له‌لایه‌ن هێزه‌كانی سوپاوه گه‌مارۆدراوه.\nله‌لایه‌كی تره‌وه ده‌زگای هه‌واڵگری سه‌ربازی سه‌ر به وه‌زاره‌تی به‌رگری عێراق، له‌به‌یاننامه‌یه‌كدا رایگه‌یاند، له‌ئۆپه‌راسیۆنی كۆنترۆڵكردنه‌وه‌ی گه‌ڕه‌كی ده‌واسه‌دا، سه‌ركرده‌یه‌كی گروپی تیرۆرستی داعش به‌ناوی نكته‌ل ئه‌حمه‌د عوبێد میعماری ناسراو به ئه‌بو عومه‌ر كوژراوه.\nبه‌پێی به‌یاننامه‌كه‌ی هه‌واڵگری سه‌ربازی، ئه‌و تیرۆرسته به‌رپرسی كرده سه‌ربازییه‌كانی داعش بوه له‌به‌ری خۆرئاوای موسڵ.


دوای چوونه به‌غدا؛\nهەفتەی داهاتوو محەممەد جەواد زەریف، وەزیری دەرەوەی ئێران سەردانی هەرێمی کوردستان دەکات و لەگەڵ بەرپرسانی باڵای حکوومەتی هەرێمی کوردستان کۆ دەبێتەوە.\nتا ئێستا خەسارەکان نازانرێت؛\nبوومەلەرزەی ۶ڕیشتەری سنووری ئێران و هەرێمی کوردستانی هەژاند\nبوومەلەرزەیەک بە گوڕی ۶ ڕیشتەر ناوچەکانی ڕۆژاوای ئێران و هەرێمی کوردستان و عێراقی هەژاند.\nئایا سەربازانی ئەمریکی کە لە سووریا کشانەوە چوونەتە عێراق؟\nسەرچاوەیەکی کوردی بە هەواڵی پێوەندیدار بە چوونی سەربازانی ئەمریکا کە لە سووریا کشاونەتەوە بۆ بنکەی مەخموور لە عێراق کاردانەوەی نیشان دا.\nدیداری بەرپرسانی عێراق لە گەڵ ئەسەد و هەوڵ بۆ چارەسەری کێشەکانی بەغدا-هەولێر\nسەرۆک وەزیرانی عێراق لە لێدوانێکدا ئاماژەی کردە سەر دیداری بەرپرسانی پایە بەرزی ئەو وڵاتە لە گەڵ سەرۆک کۆماری سووریا و پێشنیاری بەغدا بۆ جارەسەری کێشەکانیان لە گەڵ هەرێمی کوردستان.\nقەدەغەی فڕینی فڕۆکەخانەی سلێمانی بۆ تورکیا\nتورکیا بۆ ۳ مانکی دیکە قەدەغەی فڕینی بازەرگانی و گەشتیاری فڕۆکەخانەی سلێمانی بۆ وڵاتەکەی درێژ کردەوە.\n۵ هێزی «په‌که‌که» له هێرشێکی ئاسمانی تورکیا کوژران\nسه‌رچاوه میدیاییه‌کان ڕایانگه‌یاند که له ئۆپراسیۆنی ئاسمانی سوپای تورکیا له هه‌رێمی کوردستان ۵ هێزی سه‌ر به په‌که‌که کوژراون.\nکاردانەوە بە داخرانی بارەگاکانی پەکەکە لە سلێمانی؛\nپەکەکە هێرشی کردە سەر بنکەکانی یەکێتی لە شەنگال\nسەرچاوەیەکی ئاسایشی عێراقی لە هێرشی پەکەکە بۆ سەر بنکەکانی یەکێتی نیشتمانی کوردستان لە شەنگال هەواڵی دا.\nیەکێک لە ئەندامانی پارتی:\nئەگەری چارەسەریی ناکۆکییەکانی بەغدا و هەولێر دوای سەفەری بازرانی\nیەکێک لە ئەندامانی پارتی دیموکڕاتی کوردستان وتی: بە هۆی سەردانی مەسعوود بارزانی بۆ بەغدا، ئەگەری چارەسەر بوونی ناکۆکییەکانی بەغدا و هەولێر زۆرە.\n۱۴ ئه‌ندامی په‌که‌که له هێرشه ئاسمانییه‌کانی تورکیا کوژران\nسه‌رچاوه مێدیاییه‌کان ڕایانگه‌یاند که به هۆی هێرشه ئاسمانییه‌کانی سوپای تورکیاوه له هه‌رێمی کوردستان ۱۴ هێزی په‌که‌که کوژران.\nوتەبێژی حکومەتی هەرێمی کوردستان:\nگەمارۆکانی ئەمریکا دژی ئێران کاریگەریی خراپی لەسەر هەرێم هەیە\nوتەبێژی حکومەتی هەرێمی کوردستان رایگەیاند: سزاکانی ئەمه‌ریکا بۆ سەر ئێران کاریگەری لەسەر هەرێمی کوردستانیش دەبێت، چونكه دراوسێی ئێرانە و ئاڵوگۆری بازرگانیش هەیە لە نێوانیاندا.\nسەرچاوە مێدیاییەکان ڕایانگەیاند کە بە هۆی هێرشە ئاسمانییەکانی سوپای تورکیا لە عێراق ۱۹ هێزی پەکەکە کوژراون.\nڕێکخستنی کابینەی نوێی ده‌وڵه‌تی عێراق بە زوویی تەواو دەبێت\nسەرۆک وەزیرانی عێراق ڕایگەیاند کە ڕێکخستنی کابینەی نوێی عێراق بە زوویی تەواو دەبێت.\nفەرماندەی هێزە عێراقییەکان لە کەرکووک:\nئەندامانی تۆڕێکی تیرۆریستیی لە کەرکووک دەستگیرکران\nفەرماندەی هێزە عێراقییەکان لە کەرکووک لە دەستگیرکرانی ئەندامانی تۆرێکی تیرۆریستیی ئەنجامدەری هەڵمەتی تیرۆریستی و تەقینەوەکانی ئەم دواییە لە ناوەندی ئەو پارێزگا جێ ناکۆکە هەواڵی دا.\nگه‌مارۆی ئه‌مریکا دژی ئێران سته‌مکارانه‌یه\nمیدیایەکی عێراقی ڕوانییە پرسی گەمارۆکانی ئەمریکا لە دژی ئێران و لە زمانی نوێنەری هەرێمی کوردستان لە ئێران ئەو گەمارۆیانەی زاڵمانە وەسف کرد.\nپارتی داوای بەشداریی هەموو لایەنەکان لە حکوومەتی هەرێم دەکات\nئەندامێکی پارتی دیموکراتی کوردستان جەخت کرد لە بەشداریی هەموو حیزبەکان لە پێکهێنانی حکوومەتی داهاتووی هەرێمی کوردستان.\nپشکی کوردەکان لە دەوڵەتی نوێی عێراق وەزارەتخانەکانی داد، دارایی و کۆچبەرییە\nپەرلەمانتارێکی سەر بە بزووتنەوەی گۆڕان ئاماژەی بەو وەزارەتخانانە دا کە لە کابینەی نوێی عێراقدا وەک پشکی کوردەکان دیاری کراوە.\nڕۆمانی نوێی به‌ختیار عه‌لی ئاماده‌ی بڵاو کردنه‌وه‌یه\nبەمنزیکانە نوێترین رۆمانی نووسەر و رۆماننووسی کورد بەختیار عەلی، بە زمانی کوردی بڵاو دەبێتەوە و بەر لەو وادەیەش زنجیرە کۆڕێک بۆ ناوبراو لە سوید رێک دەخرێت.\nدۆزینەوەی گۆڕی بەکۆمەڵی کوردانی ئێزدی لە دەڤەری شەنگال\nگۆڕی بە کۆمەڵی نوێ کە پاشماوەکانی تەرمی ١٨ کوردی ئێزدی قوربانی داعش لەوانە ئێزدییەکانی "گوندی کوجو"ی تێدا بوو، لە پارێزگای نەینەوا دۆزرایەوە.


عه‌تا قه‌ره‌داخی : كورد پێویستی به‌یه‌كبوونه بۆ سه‌ركه‌وتن ، پێویستی به جیاوازیه بۆ رێگرتن له درووستبوونی دیكتاتۆریه‌ت . – WTARIKURD\nفره حیزبی و فره ده‌نگی و فره ره‌نگی له هه‌ر كۆمه‌ڵگه‌یه‌كدا شتێكی سرووشتی و به‌ڵگه‌ی سرووشتی بوون و ته‌ندرووستبوونی ئه‌و كۆمه‌ڵگه‌یه‌یه . دیاره ئه‌وه‌ش ئاشكرایه كه فره ده‌نگی و فره ره‌نگی و فره حیزبیش ئه‌گه‌ر له بارێكی ته‌ندرووست و سرووشتیدا بێت سه‌رچاوه‌ی هێزه .\nره‌نگه له كۆمه‌ڵگه دواكه‌وتوو پاشكۆو داگیركراوه‌كانی وه‌كو كۆمه‌ڵگه‌ی ئێمه‌دا هه‌رچۆن كۆمه‌ڵگه به ره‌وتێكی سرووشتی نه‌ڕۆیشتووه‌و دامه‌زراوه‌كانی كۆمه‌ڵگه به سرووشتی درووستنه‌بوون ، به هه‌مان شێوه فره ده‌نگی و فره ره‌نگی و فره حیزبیش دیسان به‌رهه‌می بارێكی ناسرووشتی بن له‌و روانگه‌یه‌وه ئه‌وه‌نده‌ی ململانێكانی نێوان دامه‌زراوه ته‌قلیدییه‌كانی وه‌كو خێڵایه‌تی و عه‌شیره‌تایه‌تی و حیزبایه‌تی داخراوی جێگره‌وه‌ی خێل ، فره‌ییه‌كانی درووست كردبێت ، ئه‌وه‌نده جیاوازی له روانیندا ئه‌و فره‌ییه‌ی درووست نه‌كردبێت ، كه كۆمه‌ڵگه‌ی ئێمه‌ش له‌به‌ر ناسرووشتیبوونی فره‌یی و جیاوازییه رووكه‌شه‌كان زیانی زۆری به‌ركه‌وتووه‌و زۆرێك له تواناو وزه‌ی گشتی گه‌ل یان كۆمه‌ڵگه‌ی كوردی له‌م ململانێ نابابه‌تیانه‌دا به فیڕۆ چووه . كه نوخبه‌ی سیاسی ته‌قلیدی كوردو نوخبه‌ی سیاسی هه‌رزه‌كارو عه‌قڵ ناكامڵی سیاسی ئێستای كورد هه‌ردووكیان له‌م رووه‌وه رۆڵی نه‌رێنیان بینیووه‌و ده‌بینن و ئه‌وه‌نده‌ی له پێناوی دابه‌شبووندا كارده‌كه‌ن ئه‌وه‌نده واقیعیانه له پێناوی یه‌كبوون و یه‌كگرتندا كارناكه‌ن .\nشێوازی گوزارشتكردن و مامه‌ڵه‌كردنیان بۆ نیشاندانی جیاوازی و ململانێیكان له‌بری ئه‌وه‌ی شارستانیانه‌و سه‌رده‌میانه بێت خێڵه‌كیانه‌و ناوچه‌گه‌رییانه‌و شارچێتیانه‌یه ، كه هه‌موو ئه‌مانه‌ش به‌ڵگه‌ی لاوازی و ناكامڵی هه‌ستی نه‌ته‌وه‌یی و نیشتیمانیانه كه ئه‌وه‌ش ده‌رئه‌نجامی لاوازی له‌به‌رچاوی ناسیونالیزمی كوردیه ، به‌جۆرێك كه نه‌یتوانیووه دامه‌زراوه لۆكاڵیه‌كانی وه‌كو حیزب و رێكخراو و ده‌سته‌و گروپ و ناوچه‌و شارو خێڵ و عه‌شیره‌ت و ته‌ریقه‌ت و مه‌زهه‌ب و ئایین هه‌ڵوه‌شێنێـته‌وه‌و هه‌موو كۆمه‌ڵگه له یه‌كه‌یه‌كدا رێكبخات كه نه‌ته‌وه یان گه‌له.\nبه‌ڵام ئه‌وه‌ی جێگای مه‌ترسیه له‌م بارودۆخه‌دا كه كوردستان له‌به‌رده‌م مه‌ترسی داعش و توركیاو ئێران و عێراقدایه ، كه‌چی هه‌ردوو نوخبه‌ی ته‌قلیدی سیاسی و هه‌رزه‌كاری سیاسی كورد به ئاشكرا كه‌مته‌رخه‌مانه ره‌فتار ده‌كه‌ن و هێزو وزه‌و بیرو خه‌یاڵی كورد له ململانێ بێبه‌هاكانی ناوخۆدا به فیڕۆده‌ده‌ن كه ئه‌وه‌ش زیاتر بۆ شاردنه‌وه‌ی شكستی خۆیانه له به‌ڕێوه‌بردنی وڵاتدا..\nبۆیه جێگای خۆیه‌تی كه كۆی حیزب و رێكخراو و لایه‌نه كوردییه‌كان له ئێستادا له‌وه تێبگه‌ن كه ئه‌وه‌ی ده‌بێـته بنه‌مای سه‌ركه‌وتنی كورد له‌م بارودۆخه شلۆقه‌دا ته‌نیا یه‌كگرتن و یه‌كبوونه . یه‌كگرتن و یه‌كبوونی كۆی هێزو حیزب و جه‌ماوه‌ری خه‌ڵكی كوردستان كه ته‌نیا ئه‌وه ده‌بێـته بنه‌مای سه‌ركه‌وتنی نه‌ته‌وه‌كه‌مان و له‌م باره شلۆقه‌وه ده‌مانگوازێـته‌وه بۆ بارێكی سه‌قامگیری و پڕ له دڵنیایی . له ئێستادا كوردستان پێویستی به كۆی كۆمه‌ڵگه‌ی كورده‌وارییه بۆیه جێگای خۆیه‌تی هه‌موو ناكۆكی و ململانێكان به‌لاوه بنرێت و هه‌موو ئه‌و شتانه‌ی كه به حیساب له‌سه‌ری ناكۆكن هه‌ر له‌شێوازی فه‌رمانڕه‌وایی كوردستان و چۆنێتی به‌ڕێوه‌بردنی و و كێشه‌ی سیستێمی فه‌رمانڕه‌وایی و كێشه‌ی سه‌رۆكایه‌تی هه‌رێم و كێشه‌ی ده‌ستوورو هه‌موو كێشه ناوخۆییه‌كانی تر هی ئه‌وه‌یه به لۆجیكی عه‌قل و به گفتوگۆو لێكتێگه‌یشتن و گفتوگۆی جیدی و قبوڵكردنی جیاوازییه‌كانی نێوانیان و بڕوابوون به‌وه‌ی كه هیچ كه‌س ناتوانێت هه‌موو ویسته‌كانی ده‌سته‌به‌ر بكات و ناشبێت هیچ كه‌س به‌لاوه‌بنرێت چاره‌سه‌ر بكرێن و ده‌بێت چاره‌سه‌ری ناوه‌ند بۆ هه‌موو ناكۆكی و كێشه‌كان بدۆزرێته‌وه .\nئه‌گه‌ر كۆی لایه‌نه‌كانی كوردستان بڕوایان به جیازی و پێویستبوونی جیاوازی هه‌بێت كه ئه‌وه‌ش بنه‌مایه بۆ بنیادنانی دیموكراسی ، ئه‌وا كێشه ناوخۆییه‌كان چاره‌سه‌ر ده‌كرێن و دیاره بنه‌مای لێكتێگه‌یشتن و یه‌كتر قبوڵكردنیش به جیاوازییه‌كانه‌وه هێزو وزه‌یه‌كی زیاتر به كۆمه‌ڵگه‌ی كوردی ده‌دات بۆ له رووداوه‌ستانی ئه‌و مه‌ترسیانه‌ی له‌سه‌رییه‌تی كه بێگومان باشكردنی باری ناوخۆ له هه‌موو روویه‌كه‌وه‌و رێكه‌وتن و كۆده‌نگی كورد و ملدانی كۆی لایه‌نه‌كان بۆ لۆجیكی عه‌قڵ له پێناوی چی باشترینه بۆ كورد بنه‌مای یه‌كبوون و یه‌كگرتن و هێزه بۆ ئێمه .\nواته كاركردنی هه‌موو كورد به جیاوازییه‌كانیه‌وه وه‌كو یه‌كه‌یه‌كی یه‌كگرتوو له یه‌ك به‌ره‌و له یه‌ك سه‌نگه‌ردا كه كۆی گه‌لی كورد پێكه‌وه بێت زه‌مانه‌تی سه‌ركه‌وتن و مانه‌وه‌مانه . هه‌روه‌ك درووستكردنی سیستێمێكی په‌سه‌ندی فه‌رمانڕه‌وایش بنه‌مای سه‌ره‌كیه بۆ ئه‌وه‌ی گه‌ل له سایه‌یدا ئه‌و یه‌كێتی و یه‌كبوونه پێكبهێنێت ، واته سیستێمێكی فه‌رمانڕه‌وایی و به‌ڕێوه‌بردن كه به‌راستی له ئاستی خواست و ویسته‌كانی جه‌ماوه‌ری خه‌ڵكی كوردستاندا بێت له هه‌موو روویه‌كه‌وه نه‌ك ئه‌و سیستێمه گه‌نده‌ڵ و لاوازو ناشه‌فافه‌ی ئێستا كه له بری سیستێمی فه‌رمانڕه‌وای گه‌ل بریتیه له سیستێمی ده‌سته‌به‌ركردنی خواست و ویسته‌كانی نوخبه‌ی سیاسی و سه‌ركردایه‌تی حیزبه‌كانی كوردستان كه بنه‌ماكه‌ی مه‌نسوبیه‌ت و مه‌حسوبیه‌ت و پاراستنی به‌رژه‌وه‌ندییه‌كانی یه‌كتره له نێو ئه‌و نوخبه سیاسی و ئیدارییه‌دا كه له كوردستاندا به‌شداری پرۆسه‌ی سیاسی و ئیدارین .\nبه‌ڵێ كورد هه‌م پێویستی به باشترین سیستێمی فه‌رمانڕه‌وایی هه‌یه كه ئازادییه‌كان و مافی هاووڵاتی له سایه‌یدا فه‌راهه‌م بكرێت ، هه‌م پێویستی به فره‌یی و جیاوازی بۆچوون و تێڕوانین هه‌یه تا كوردستان له درووستبوونی تاكه عه‌قل و تاكه بۆچوون و درووستبوونی دیكتاتۆریه‌ت بپارێزێت ، هه‌م پێویستی به یه‌كێتی و یه‌كبوونه له‌سه‌ر مه‌سه‌له چارنووسسازه‌كان كه ئاینده‌ی هه‌موو میلله‌تیان پێوه‌به‌نده .


مەسرور بارزانی پێشوازی لە شاندێکی باڵای دیپلۆماسی بریتانیا دەکات\n2019 January, 26\nئەمڕۆ ٢٦ی کانوونی دووەم، مەسرور بارزانی، راوێژکاری ئەنجوومەنی ئاسایشی هەرێمی کوردستان پێشوازی لە ئەلێستەر بێرت، وەزیری دەوڵەتی حکوومەتی بریتانیا بۆ کاروباری رۆژهەڵاتی ناوەڕاست و باکوری ئەفریقیا و شاندی یاوەری کرد.\nلە دیدارێکدا، کە هەریەک لە باڵیۆزی بریتانیا لە عێراق و کونسوڵی گشتی بریتانیا لە هەولێر و نوێنەری حکوومەتی هەرێمی کوردستان لە بریتانیا ئامادە بوون، پەرەسەندن و پێشهاتەکانی ناوچەکە و پەیوەندی دوو قۆڵی نێوان هەرێمی کوردستان و بریتانیا تاوتووکرا.\nلەو دیدارەدا تایبەت بە بەرەوپێشچوونی پەیوەندییەکانی نێوان بەغدا و هەولێر، مەسرور بارزانی پەسەندکردنی بودجەی گشتیی بە هەنگاوێکی ئەرێنی وەسفکرد، بەو پێیەی دەبێتە هاندەر بۆ چارەسەرکردنی پرسە هەڵواسراوەکان و بەپێویستی زانی بریتانیا رۆڵی خۆی ببینێ لە زیاتر لێکنزیککردنەوە و چارەسەرکردنی کێشەکانی نێوان هەردوولادا.\nلەلای خۆیەوە وەزیری دەوڵەتی حکوومەتی بریتانیا بۆ کاروباری رۆژهەڵاتی ناوەڕاست و باکوری ئەفریقیا باسی لەوە کرد، بریتانیا لە پەرەپێدان و پتەوکردنی پەیوەندییە دووقۆڵییەکان بەردەوام دەبێت و رایگەیاند، وڵاتەکەی پشتگیری زیاتر لە هەماهەنگی نێوان هێزەکانی پێشمەرگە و سوپای عێراق لە ناوچەکانی تایبەت بە ماددەی ١٤٠ دەکات، بۆئەوەی دەرفەت نەدرێتە سەرهەڵدانەوەی داعش و زەمینەی رێککەوتنی سیاسی لەسەر بنەمای دەستوور بۆ چارەسەری کێشەکانی ئەو ناوچانە بێتەدی.


تۆپبارانەكانی ئێران رووبەرێكی زۆری پوش و پاوان لە باڵەكایەتی دەسووتێنن | دەزگاى زارى کرمانجى\nتۆپبارانەكانی ئێران رووبەرێكی زۆری پوش و پاوان لە باڵەكایەتی دەسووتێنن\nیونس ئەمین-چۆمان: باڵەكایەتی: لە رۆژانی رابردوودا ناوچە سنوورییەكانی حاجی ئۆمەران و سمیلان، لە سنووری قەزای چۆمان، لەلایەن تۆپخانەكانی سوپایی پاسدارانی ئێران، بەسەختی تۆپباران كران، بەهۆیەوەش ترس و دڵڕاوكێی زۆری لە دڵی خەڵكی گوندە سەر سنوورییەكان و جوتیارو كۆچەریان دروستكردووەو پێشیانوایە هێزەكانی رۆژهەڵاتی كوردستان كراونەتە بیانوو كە ناوچەكە بۆردومان و تۆپباران بكرێت.\nهاوڕێ حمەدەمین هاووڵاتییەكی دانیشتووی گووندی ئاڵانە لە دەڤەری باڵەكایەتی، بەزاری كرمانجی راگەیاند "ئەم تۆپبارانەی هەفتەی رابردوو سوپای ئێران، لە ناوچەكانی دۆڵی ئاڵانە و زنجیرە چیاییەكان و گوندی كانیەڕەش و مارێن و بێشە و چەند ناوچەیەكی دیكەی سنووری باڵەكایەتی، جگەلە ئاوارە بوونی خەڵكی گوندەكان و كۆچەری و جوتیاران، زیانی زۆریشی بە رەزو باخی هاووڵاتیان گەیاندووەو روبەرێكی زۆری دارستان پاوان لە ناوچەكە سووتاوە، داواكارین لە حكوومەت و لایەنە پەیوەندیدارەكان هەوڵەكانیان توندوتۆڵتر بكەنەوەو گفتوگۆ لەگەڵ دەستەڵاتدارانی ئێرانی بكەن، بۆ ئەوەی ئەم كارەساتە دووبارە نەبێتەوەو چیتر خەڵكی سڤیل لەسەر خاكی خۆیان نەبنە قوربانی".\nسەلاحەدین ئەیوب، دانیشتووی قەزای سۆران، ساڵانە بۆ بەرهەمهێنانی بەربوومی كشتووكاڵی روو لە كوێستانەكانی دەڤەری باڵەكایەتی دەكات، بە زاری كرمانجی گووت "چەندین ساڵە بۆ كاری كشتوكاڵی روو لە ناوچە سنوورییەكانی دۆڵی رۆست دەكەین، یەكەمینجارە بەم شێوەیەو بەچڕی ناوچەكە لەلایەن كۆماری ئیسلامی بۆردومان و تۆپباران دەكرێت، ئەمەش مەترسی خستۆتە سەر سەرو ماڵ و گیانمان و لەدەستدانی كارو كاسبی كشتوكاڵییەكەمان، داواكارین لەسەرجەم ئەم هێزە كوردیانەی پارچەكانی دیكەی كوردستان، چالاكییەكانیان بگۆازنەوە بۆ پارچەكانی كوردستانی خۆیان، بۆ ئەوەی چیتر ئێران و توركیا، ناوچە سنووریەكانی كوردستانی باشور بۆردومان و تۆپباران نەكەن و ئەم هێزانە نەكەنە بیانوو بۆ ئەوەی سنوور ببەزێنن.\nئەحمەد قادر، قائیمقامی چۆمان بەزاری كرمانجی راگەیاند " لەم تۆپبارانی سوپایی پاسدارانی ئێران لە ناوچە سنوورییەكانی حاجی ئۆمەران و سمیلان و چەند شوێنێكی دیكەی باڵەكایەتی، هەرچەندە زیانی گیانی خەڵكی سڤیل لە سنوورەكەمان نەبووە، بەڵام لە رووی دەروونی و ترس و دڵە راوكێ كاریگەری زۆری لەسەر هاووڵاتیان دروست كردووە، هەروەها رووبەرێكی زۆری پوش و پاوان و دارستان لە دەڤەرەكە سووتاوە.


دانیمارك ڕایگه‌یاندووە كه هیچ پلانێكی به دەسته‌وە نیه بۆ كشانه‌وەی هێزەكانی له عێراق - 2004-04-30\nی مانگی چوار ٣٠, ٢٠٠٤\nسه‌رۆك وەزیرانی دانیماركی ئه‌ندێرس فۆغ راموسێن له ڕۆژی پێنج شه‌ممه ڕایگه‌یاند كه هێزەكانی له عێراقدا پێوست دەبن تاوەكو بارودۆخه‌كه سه‌قامگیر دەبێت و عێراقیه‌كان له تیرۆرستان و توندڕەوان بپارێزن.\nبه‌ڕێز ڕاموسێن، له‌و ووتارەیدا كه له كۆبنهاگنه‌وە پاش ووتوێژكردن له‌گه‌ڵ كۆڵن پاوەڵی وەزیری دەرەوەی ئه‌مریكا گوتی: ئه‌وروپا هه‌ست دەكات كه بیرو بۆچوونه ئه‌وروپییه‌كان هه‌موو كاتێك له‌لایه‌ن ووڵاته یه‌كگرتووەكانی ئه‌مریكاوە بایه‌خی پێنادرێت.\nهه‌رچه‌ندێكه به‌ڕێز ڕاموسێن گوتی دوابه‌دوای ووتوێژكردن له‌گه‌ڵ ڕێبه‌رە ئه‌وروپییه‌كانی تردا له‌و باوەڕەدایه كه ئه‌وروپا ئامادەیه ناكۆكیه‌كانی له‌وەوپێشیان له‌گه‌ڵ واشنتۆندا به‌لاوە بنێن و گوتی: كاتی ئه‌وەیه كه به‌شداری هێزەكانی ئه‌مریكا بكه‌ن.\nجێی باسه، دانیمارك 500 سه‌ربازی له باشوری عێراقدا بڵاوكردۆته‌وە و له‌ژێر فه‌رمانی هێزبەكانی به‌ریتانیادا كاردەكه‌ن.


ڕاگەیەندراوی یەکیەتیی خوێندکارانی دێموکراتی کوردستانی ئێران بە بۆنەی بایکۆتی هەڵبژاردنەکانی کۆماری ئیسلامی لە کوردستاندا | یەکیەتی خوێندکارانی دێموکراتی کوردستانی ئێران\nHome هەواڵ ڕاگەیەندراوی یەکیەتیی خوێندکارانی دێموکراتی کوردستانی ئێران بە بۆنەی بایکۆتی هەڵبژاردنەکانی کۆماری ئیسلامی لە کوردستاندا\nجارێکی دیکە دەستی ڕێژیمی داگیرکەری ئێران، سندووقەکانی زوڵم و فریو و چەواشە بە مەبەستی گەرمکردنی بازاڕی شانۆگەریی بەناوهەڵبژاردن ڕەوانەی کوردستان دەکات و بۆ شاردنەوەی سیمای دژەمرۆیی و داگیرکارانەی خۆی، بۆ چەند ڕۆژێک دەمامکی کۆمارییەت و دێموکراسی لە چاو دەکات.\nلە ماوەی تەمەنی نگریسی ئەو ڕێژیمەدا زۆر جار بینیومانە کە دەسەڵاتی ویلایەتی فەقیه لە هەڵبژاردنەکان وەکوو وێستگەیەک بۆ حەسانەوە و خۆ دەربازکردن لە گوشاری بیروڕای گشتیی نێوخۆ و دەرەوە و کاناڵیزەکردنی ناڕەزایەتییە پەنگخواردووە سیاسی، ئابووری و کۆمەڵایەتییەکان بەرەو ڕێڕەوێکی کۆنترۆڵکراو کەڵکی وەرگرتووە.\nلەو ماوەیەدا چالاکانی سیاسی و بزووتنەوەی ڕەسەن و ڕەوای خەڵکی کوردستان هەرگیز چۆکیان بۆ ئەو ویستەی ڕێژیمی داگیرکەر دا نەداوە و هەمیشە یەکێک لە فاکتەرەکانی شکست پێهێنان و لاوازکردنی ئەو سیاسەتە نادێموکراتیک و داگیرکارانەیەی ڕێژیمی تاران بوونە. لە خۆڕا نیە کە ڕێژیم هەموو کاتێک و لە کاتی بەڕێوەبردنی ئەو شانۆگەرییەشدا بزووتنەوەی ڕزگاریخوازی کوردستان و هەڵوێستە نەتەوەیی و دێموکراتیکەکانی وەکوو هەڕەشەیەکی جیدی بۆ سەر خۆی چاو لێ کردووە.\nکۆماری داگیرکەری ئیسلامیی ئێران هەرگیز بە وەڕێخستنی شانۆی هەڵبژاردن نە دەتوانێ ڕەوایی دێموکراتیک بە دەست بهێنێت و نە باوەڕیشی بەوە هەیە کە بۆ مانەوەی خۆی پێویستی بەو فاکتەرە گرینگەی دەسەڵاتداریی سەردەمیانە هەیە، بەڵام بە سەرقاڵکردنی خەڵکی نێوخۆ و دنیای دەرەوە بەو شانۆگەرییە دەیهەوێ ڕاستییەکانی کۆمەڵگای ئێران چەواشە بکات و بە شاردنەوەی سیمای دواکەوتوانەی خۆی، رێگا بۆ گەیشتن بە ئامانجەکانی خۆش بکات.\nلە کوردستاندا ئەو بەناو هەڵبژاردنە سەرەڕای هەموو ئەو ڕەخنانەی کە بە هۆی ناوەڕۆکی دواکەوتوانە و نادێموکراتیکی ڕێژیم لێی دەگیرێت، لەگەڵ کێشەی دیکەش بەرەوڕووە، ئەویش ئەوەیە کە کوردستان وڵاتێکی داگیرکراو و دانیشتوانیشی نەتەوەیەکی ستەملێکراون کە هیچ بنەمایەکی هاوپشتی و هاوڵاتیبوون بە ئێرانیان نابەستێتەوە و هەڵسوکەوت و تێڕوانینی دەسەڵات و تەنانەت زۆربەی ئۆپۆزیسیۆنی ناوەندگەرای ئێرانیش هەمیشە کوردستانی وەکوو کۆلۆنی و پارچەیەک خاکی داگیرکراو چاو لێ کردووە کە خەڵکەکەی خاوەن هیچ مافێکی یەکسانی هاوڵاتیبوون نین و شوناسی گشتییان لە ناوەندەکانی بڕیار و پلاندانانی ئێراندا بەردەوام وەکوو هەڕەشە و کەیسی ئەمنیەتی پێناسە کراوە.\nلەم نێوانەدا چین و توێژەکانی کۆمەڵگای کوردستانیش بەهۆی چەندین جار ئەزموون و تاقیکاریی لەم چەشنە و سەرەڕای دڵخۆشکردنی هێندێک کەس و لایەن بە پرَوپاگانداکانی سەردەمی هەڵبژاردن، بۆیان دەرکەتووە کە لە وەها سیستمێکدا هیچ مافێک لە ڕێگەی هەڵبژاردنەوە دەستەبەر نابێت و بەشداریکردن لە شانۆی هەڵبژاردندا تەنیا جۆرێک لە یارمەتیدانی ڕێژیم بۆ بە ئاسایی نیشاندان و بەخۆجێییکردنی کایەی سیاسیی دەسەڵاتی داگیرکەر لە نێو دانیشتوانی وڵاتێکی داگیرکراودایە.\nبەوپێیە، یەکیەتیی خوێندکارانی دێموکراتی کوردستانی ئێران لەو باوەڕەدایە کە بایکۆتی شانۆی بەناوهەڵبژاردن ئەرکێکی ئەخلاقی و سیاسی و مافێکی مرۆیی هەموو تاکێکی ئازادیخواز و هەموو کەسێکی خاوەن کەرامەت و هەستی مرۆییە و داوا لە خوێندکارانی چاوکراوەی کوردستان و کۆمەڵانی خۆڕاگری خەڵک دەکات بە بایکۆتی ئەو شانۆگەرییە، جارێکی دیکە دوژمنی داگیرکەر تێبگەیەنن کە ناتوانێ ئیرادەی سیاسیی سەربەخۆ و شوناسی شۆڕشگیِڕی لە خەڵکی کوردستان زەوت بکات.\nهەروەها وێڕای دەربڕێنی پاڵپشتیی خۆمان لە هەڵوێست و داواکاریی هاوبەشی ڕێکخراوەکانی ژنانی کوردستانی ڕۆژهەڵات لە چوارچێوەی کەمپەینی (لە پێناو ژنانی ووڵاتەکەم شار چۆڵ دەکەم) و چالاکانی ژنان لەو بەشەی کوردستاندا، داوا دەکەین لە ڕۆژی بەڕێوەچوونی ئەو شانۆگەرییەدا بۆ پاڵپشتی لە ژنانی وڵاتەکەمان شار چۆڵ بکەن و مۆرەکانی ڕێژیم لەگەڵ سندووقەکانیان بە تەنیا بهێڵن.\nبە هیوای سەرکەوتنی خەباتی مافخوازانەی کوردستان\n20 بانەمەڕی 1396ی هەتاوی